title: Kota Kinabalu

text: Lopulta Jesseltonista tuli merkittävä kauppapaikka pohjois-Borneossa. Kauppaa käytiin kumilla, rottingilla hunajalla ja vahalla. Vastarakennetun rautatien avulla tavarat siirrettiin Jesseltonin satamaan. Tänä aikana tapahtui useita malaijien ja bajauien kapinoita ja BNBC pyrki kukistamaan alueella olleen merirosvouden uhan.


title: Kota Kinabalu

text: Vetäytyneet Britit tuhosivat Jesseltonin toisen maailmansodan alkuvaiheessa estääkseen sen päätymisen japanilaisten haltuun. Japanin miehitettyä Borneon Jesselton nimettiin uudelleen Apiksi. Alueella tapahtui useita kapinoita japanilaisia miehittäjiä vastaan. Sodan lopussa liittoutuneiden pommitukset tuhosivat kaupungin lähes täydellisesti. Vain kolme rakennusta selvisi pommituksista. Sota pohjois-Borneossa päättyi Japanin 37. armeijan viralliseen antautumiseen Labuanissa 10. syyskuuta 1945.


title: Kota Kinabalu

text: Sodan jälkeene Jesseltonin palasi BNBC:n hallintaan. BNBC ei kuitakaan pystynyt rahoittamaan kaupungin jälleenrakentamista vaan se luovutti kaupungin Britannian kruunulle vuonna 1946. Uusi siirtomaahallinto päätti rakentaa Jesseltonin uudelleen ja tehdä siitä pohjois-Borneon pääkaupungin Sandakanin sijasta.


title: Kota Kinabalu

text: Pohjois-Borneon ja Sarawakin, Singaporen ja Malaijian federaation muodostaessa Malesian vuonna 1963 alue sai nimen Sabah. Jesselton säilytti asemansa pääkaupunkina, mutta sen nimi vaihdettiin vuonna 1968 Kota Kinabaluksi.


title: Kota Kinabalu

text: Kota Kinabalun ilmasto on trooppisen monsuuni-ilmaston ja trooppisen sademetsäilmaston välissä. Kaksi vuorottelevaa monsuunia hallitsevat Kota Kinabalun ilmastoa. Koillismonsuuni vallitsee marraskuusta maaliskuuhun. Toukokuusta syyskuuhun vallitsee lounaismonsuuni. Lämpötilan vaihtelu vuoden aikana on pieni. Huhti- ja toukokuu ovat vuoden lämpimimmät kuukaudet ja joulu- ja tammikuu viileimmät. Sadanta vaihtelee vuoden mittaan lämpötilaa enemmän. Helmi- ja maaliskuu ovat kuivimmat kuukaudet. Eniten vettä sataa lokakuussa. Ilman suhteellinen kosteus on korkea jatkuvasti.


title: Kota Kinabalu

text: Yksi kaupungin pääteistä on Jalan Lintas-Jalan Tuaran, joka toimii lähes kaupungin ympäröivänä kehätienä yhdistäen useita kaupunkia ympäröiviä alueita, kuten Putatanin, Penampangin, Luyangin, Likasin, Inanamin, Menggatalin, Sepanggarin ja Tuaranin. Sabahissa ei ole mootteiteitä. Kaupunkien välillä kulkee maanteitä muun muassa seuraavilla reiteillä:Kaupungissa on säännöllinen bussiliikenne. Varsinaisten linja-autojen lisäksi käytetään myös minibusseja. Kaupungissa on kaksi terminaalia. Toinen sijaitsee Jalan Tun Razakilla ja täältä lähtevät bussit kaupungin eri osiin ja lähiöihin. Toinen terminaali sijaitsee Bandaran Berjayan lähellä. Täältä lähtevät bussit etelään (esimerkiksi Papar, Tenom, Beafort). North Kota Kinabalu Bus Terminal Inanamissa hoitaa liikenteen kaupungin pohjois- ja koillispuolelle.


title: Kota Kinabalu

text: Vuonna 1896 BNBC rakensi alueelle rautatien nimellä North Borneo Railway. Sen tarkoituksena oli taata kauppatavaralle kulkuyhteys Kota Kinabalun satamaan. Rautatie yhdistää Kota Kinabalun ja Tenomin ja se on itä-Malesian ainoa rautatie. Nykyään rautatien nimi on Sabah State Railway ja se tarjoaa päivittäisiä vuoroja työmatkaliikenteeseen, matkailijoille ja tavarankuljetukseen. Erillinen yritys "North Borneo Railway" tarjoa turisteille mahdollisuuden vapaa-ajan matkustukseen. Rautatien päätepiste sijaitsee Tanjung Arussa.


title: Kota Kinabalu

text: Kota Kinabalun kansainvälinen lentoasema (KKIA) liittää Kota Kinabalun useisiin kohteisiin Malesiassa ja ulkomailla. Lentoasema on Malaysian Airlinesin ja AirAsian keskus. Lentoasemalla on kaksi terminaalia ja se on Malesian toiseksi vilkkain lentoasema. Kota Kinabalusta on yhteydet muun muassa Bandar Seri Begawanin, Shenzheniin, Souliin, Shanghaihin, Kantoniin, Hongkongiin, Macaoon, Manilaan, Cebuun, Singaporeen ja Taipeihin.


title: Kota Kinabalu

text: Kota Kinabalussa on kaksi satamaa: Kota Kinabalu Port ja Sepanggar Bay Container Port (SBCP). Kota Kinabalu Port hoitaa pääasiassa irtorahtia kun taas SBPC toimii Malesian laivaston tukikohtana, öljy- ja konttisatamana. Vuonna 2004 Kota Kinabalu Port käsitteli noin 3,6 miljoonaa tonnia rahtia ja se oli Sabahin kolmanneksi vilkkain satama. Kontteja satamassa kuitenkin käsitellään enemmän kuin missään muussa satamassa Sabahissa.


title: Kota Kinabalu

text: Kota Kinabalu Ferry Service toimii matkustajasatamana Jesselton Pointissa Kota Kinabalu Portin lähellä. Satamasta lähtee veneitä kaupungin edustan saarille.


title: Galina Bystrova

text: Galina Petrovna Bystrova (; 8. helmikuuta 1934 Nahitševan – 11. lokakuuta 1999) oli neuvostoliittoa edustanut yleisurheilija. Hän kilpaili 80 metrin aitajuoksussa ja viisiottelussa. Bystrova voitti pronssia Tokion olympialaisissa 1964 viisiottelusta. Hän voitti EM-kultaa samassa lajissa vuosina 1958 ja 1962 sekä 80 metrin aitajuoksussa vuonna 1958. Bystrova osallistui olympialaisiin vuosina 1956–1964 ja oli 80 metrin aidoissa parhaimmillaan neljäs.


title: SUPAERO

text: École Nationale Supérieure de l’Aéronautique et de l’Espace (lyh. SUPAERO tai ENSAE) on ranskalainen ilmailutekniikan huippuyliopisto. Se perustettiin vuonna 1909 Pariisissa, mutta toimii nykyisin Toulousessa.


title: SUPAERO

text: Vuonna 2007 SUPAERO fuusioitui ENSICAn, joka on myös eliitti-ilmailukoulu, kanssa ja tästä syntyi ISAE. Molemmat koulut ovat puolustusministeriön eivätkä opetusministeriön alaisia. .


title: SUPAERO

text: SUPAERO kouluttaa opiskelijan kolmessa vuodessa maisteriksi. Se on kouluttanut sadassa vuodessa 11 000 maisteria. Koulun perusti Pariisiin eversti Jean-Baptiste Roche nimellä ”École supérieure d’aéronautique et de constructions mécaniques”. Koulusta tuli vuonna 1930 ”École nationale supérieure de l’aéronautique” ja vuonna 1972 ”École Nationale Supérieure de l’Aéronautique et de l’Espace”, ts. avaruustekniikka lisättiin sen nimeen vuonna 1972. Koulu on toiminut vuodesta 1968 alkaen Toulousessa - lähellä ilmailu- ja avaruusteollisuutta. SUPAERO ottaa vuosittain vain 120 (500?) uutta oppilasta. Koulussa on 36 professoria.


title: SUPAERO

text: Koulu on jäsenenä Université Fédérale Toulouse Midi-Pyrénées.


title: The Revival (EP)

text: The Revival on yhdysvaltalaisen rap-artisti Royce da 5'9":n digitaalisesti julkaistu EP. Se julkaistiin 7. heinäkuuta 2009 M.I.C. Recordsin kautta.


title: Godtfred Holmvang

text: Godtfred Holmvang (7. lokakuuta 1917 Bærum – 19. helmikuuta 2006 Vancouver, Kanada) oli norjalainen yleisurheilija, joka kilpaili kymmenottelussa ja 110 metrin aitajuoksussa. Hän kilpaili kansallisella tasolla myös alppihiihdossa ja suunnistuksessa ja sijoittui neljänneksi alppiyhdistetyssä Norjan-mestaruuskilpailuissa 1947. Holmvang edusti seuratasolla IL Tyrvingiä. Hän voitti kymmenottelussa kultaa Oslon EM-kisoissa 1946 ja voitti lajissa maansa mestaruuden vuosina 1939, 1946 ja 1948. Holmvang voitti Norjan-mestaruuskisoissa kolme mitalia myös 110 metrin aitajuoksusta, jossa hänen paras sijoituksensa on voitto vuodelta 1946. Hän osallistui olympialaisiin vuonna 1948 ja sijoittui kymmenottelussa kymmenenneksi.


title: Godtfred Holmvang

text: Toinen maailmansota häiritsi Holmvangin uraa ja hän joutui itse sotavangiksi vuonna 1943. Hän opiskeli lakimieheksi ja kävi muun muassa Harvardin yliopistossa. Holmvang auttoi YK:ta luomaan merenkulkulakeja ja asui loppuelämänsä Vancouverissa.


title: Ergotamiini

text: Ergotamiini on ergopeptiini ja osa ergotamiinialkaloideja; se on rakenteeltaan ja biokemialtaan läheistä sukua ergoliinille. Ergotamiinia käytetään lääkkeenä akuutteihin migreenikohtauksiin (joskus kofeiinin kanssa, yhdistelmä on vanhin tunnettu migreenilääke), edistämään synnytystä ja estämään synnytyksenjälkeistä verenvuotoa. Ergotamiinia ei kuitenkaan saa käyttää raskauden aikana, koska se voi aiheuttaa keskenmenon.


title: Ergotamiini

text: Ergotamiinin eristi ensimmäistä kertaa torajyvästä Arthur Stoll Sandozin lääketehtaalla vuonna 1918 ja lääkeyhtiö alkoi myydä sitä Gynergen-kauppanimellä vuonna 1921.


title: Ergotamiini

text: Ergotamiinin vaikutus perustuu sen aiheuttamaan verisuonten supistumiseen. Ergotamiinista jalostettiin vuonna 1938 LSD:tä eli lysergidia.


title: Ergotamiini

text: Ergotamiin on reseptilääke mutta Egyptissä käsikauppavalmiste El-Nilen valmistaman Migrainil-migreenilääkkeen yhtenä ainesosana fenobarbitaalin, kofeiinin, meprobamaatin ja dipyronin kanssa.


title: Ergotamiini

text: Ergotamiini puhtaana yhdisteenä on erittäin hygroskooppista ja kiteistä jauhetta. Se tummuu sekä hajaantuu ilman ja kuumuuden vaikutuksesta. Yhdiste liukenee asetoniin, trikloorimetaaniin, pyridiiniin ja etikkahappoon sekä niukasti etanoliin, mutta on lähes liukenematonta veteen. Ergotamiinin tärkeimpiin johdannaisiin kuuluvat mm. dihydroergotamiini ja ergotamiinitartraatti.


title: Maamalurit

text: Maamalurit ("Pyrrholaemus") on tiaismalureiden heimoon kuuluva varpuslintusuku. Maamalureiden sukuun kuuluu BirdLife Internationalin mukaan kaksi lajia.


title: Viirumalurit

text: Viirumalurit ("Calamanthus") on tiaismalureiden heimoon kuuluva varpuslintusuku. Viirumalureiden sukuun kuuluu BirdLife Internationalin mukaan viisi lajia. Suvun lajimäärä vaihtelee eri lähteissä.


title: Anton von Leinner

text: Anton von Leinner (9. maaliskuuta 1813 Graz – 26. maaliskuuta 1895 Gleisdorf) oli itävaltalainen upseeri ja pikakirjoittaja, joka laati saksalaisesta Gabelsbergerin pikakirjoitusjärjestelmästä ensimmäisen italiankielisen version.


title: Anton von Leinner

text: Leinner julkaisi järjestelmän vuonna 1858 teoksessa "Nuova stenografia italiana od il sistema di Gabelsberger adattato alla lingua italiana". Järjestelmän sovitus italian kielelle ei kuitenkaan ollut täysin onnistunut, eikä se levinnyt käyttöön.


title: Hiirimalurit

text: Hiirimalurit ("Crateroscelis") on tiaismalureiden heimoon kuuluva varpuslintusuku. Hiirimalureiden sukuun kuuluu BirdLife Internationalin mukaan kolme lajia.


title: Avro Canada VZ-9 Avrocar

text: Avro Canada VZ-9 Avrocar oli Avro Canadan kokeiluasteelle jäänyt yliääninopeuksinen VTOL-lentokone. Suunnitelman mukaan suihkumoottorit pyörittäisivät roottoria, joka loisi koneen alle ilmatyynyn, jonka avulla kone voisi leijailla matalalla. Kun roottori suunnattaisiin taakse, niin koneen nopeus kasvaisi ja se saavuttaisi korkeutta.


title: Avro Canada VZ-9 Avrocar

text: Kanadan hallitus myönsi rahoituksen projektin käynnistämiseksi 1952. Hallitus kuitenkin myöhemmin lopetti projektin rahoittamisen, sen osoittauduttua liian kalliiksi. Avro tarjosi projektia Yhdysvaltain hallitukselle, ja Yhdysvaltain ilmavoimat ja maavoimat ottivat sen haltuunsa 1958. Maa- ja ilmavoimien konetyypille asettamat vaatimukset poikkesivat toisistaan. Maavoimat halusi joukkojenkuljetukseen ja tiedusteluun soveltuvan aliäänikoneen ja ilmavoimat puolestaan halusi VTOL-koneen, joka pystyisi lentämään tutkan alapuolella ja tarvittaessa kiihdyttämään yliääninopeuteen.


title: Avro Canada VZ-9 Avrocar

text: Pienoismalleilla suoritetuissa kokeissa osoittautui, että Avrocarin ilmatyyny olisi epävakaa jo muutaman jalan lentokorkeudessa, eikä se kykenisi saavuttamaan äänennopeutta. Työtä kuitenkin jatkettiin siinä toivossa, että laite soveltuisi maavoimien käyttöön. Ensimmäisen prototyypin tuulitunnelikokeissa kävi ilmi, että kone oli aerodynaamisesti epävakaa, eikä sitä pysty hallitsemaan riittävästi suurilla nopeuksilla.


title: Avro Canada VZ-9 Avrocar

text: Toinen prototyyppi vahvisti tuulitunnelikokeen tulokset. Yli kolmen jalan lentokorkeudessa kone alkoi kallistella hallitsemattomasti. Kallistelua ei saatu korjattua, ja Avrocarin huippunopeus jäi 56 kilometriin tunnissa. Avrocar-projekti lakkautettiin joulukuussa 1961.


title: Conceição Ferreira

text: Maria Conceição da Costa Ferreira (s. 13. maaliskuuta 1962 Aveleda) on portugalilainen yleisurheilija, joka kilpaili keski- ja pitkien matkojen juoksussa. Ferreira voitti hopeaa Helsingin EM-kisoissa 1994 10 000 metrin juoksussa. Vuonna 1993 hän voitti puolimaratonin maailmanmestaruuden ja sai joukkuekilpailussa pronssia.


title: Conceição Ferreira

text: Ferreira osallistui olympialaisiin vuosina 1984 – 1996. Aluksi hän kilpaili maratonilla, mutta siirtyi myöhemmin 10 000 metrin juoksuun. Ferreiran paras olympiasijoitus on maratonin 20. sija Soulin kisoista 1988.


title: Conceição Ferreira

text: Maastojuoksun MM-kilpailuissa Ferreira saavutti henkilökohtaisessa kilpailussa pronssia vuonna 1994 ja joukkuekilpailussa kultaa 1994 ja pronssia 1990 ja 1999. Kaikkiaan hän osallistui maastojuoksun MM-kisoihin 17 kertaa vuosina 1982–2000, mikä on naisten osallistumiskertojen ennätys. Miehissä enemmän osallistumisia on vain portugalilaisella Domingos Castrolla (18). Vuonna 1992 hän voitti Portugalin joukkueessa maratonviestin maailmanmestaruuden. Naisten maantiejuoksun MM-kilpailuissa hän voitti joukkuekilpailun kultaa vuonna 1990.


title: Valkonaamamalurit

text: Valkonaamamalurit ("Aphelocephala") on tiaismalureiden heimoon kuuluva varpuslintusuku. Valkonaamamalureiden sukuun kuuluu BirdLife Internationalin mukaan kolme lajia. Ne ovat kaikki Australian kotoperäisiä lajeja.


title: Mazsalaca

text: Mazsalaca on kaupunki Pohjois-Latviassa Vidzemen historiallisella alueella. Vuoden 2009 kuntauudistuksen myötä se on kuulunut Mazsalacan kuntaan, jonka hallinnollinen keskus Mazsalaca on. Kunta muodostettiin entisistä Ramatan, Sēļin ja Skaņkalnen kunnista.


title: Mazsalaca

text: Varhaisimmat merkit asutuksesta kaupungin alueella ovat 7 000 vuotta vanhoja. Alueelta on löydetty yli 315 tuolta ajalta peräisin olevaa hautaa ja alue onkin suurin tunnettu kivikautinen hautauspaikka Pohjois-Euroopassa. Ennen latvialaisasutusta alueella asui liiviläisiä, jotka jättivät jälkensä alueen paikannimistöön. Vuonna 1528 rakennettiin Valtenbergin kartano, joka sijaitsi nykyisen kaupunginkoulun paikalla. Vuonna 1864 Valtenbergin kartano alkoi vuokrata maata tiluksiltaan ja alueelle muutti enemmän väkeä. Mazsalaca sai kaupungin oikeudet vuonna 1928. Vuonna 1937 kaupunkiin rakennettiin rautatie Riiasta. 1966 kaupunkiin tuli elokuvateatteri, sairaala ja koulu. Nykyisin suuri osa kaupunkilaisista saa elantonsa maanviljelyksestä, metsänhoidosta ja palveluista.


title: Mazsalaca

text: vuonna 2009 kaupunki oli kansainvälisissä uutisissa kun sen alueelle väitettiin tippuneen meteoriitti. Tapaus herätti kuitenkin epäilyjä ja myöhemmin tapaus paljastui Tele2-yhtiön markkinointitempaukseksi.


title: Mazsalaca

text: Mazsalacalla on käytössään vaakuna ja kaupunginhymni. Vaakunassa on kuvattu kolme pystyraitaa, joista keskimmäinen on hopeinen ja reunimmaiset mustia. Vaakunan keskellä on kuvattuna silta ja sen pohjalla aallokko. Vaakunan yläosan kolme tähteä ovat Latvian vaakunasta ja ne viittaavat yhteenkuuluvuuteen Latviaan.


title: Simon Donaldson

text: Simon Kirwan Donaldson (s. 20. elokuuta 1957 Cambridgessä, Englannissa) on englantilainen matemaatikko, joka on tunnettu neliulotteisten sileiden monistojen topologian tutkimisesta. Hän on Royal Societyn puhtaan matematiikan tutkijaprofessori ja presidenttinä matemaattisten tieteiden instituutissa Lontoon imperiallisessa yliopistossa.


title: Simon Donaldson

text: Donalson saavutti BA-tutkinnon matematiikasta Cambridgen Pembroke Collegesta vuonna 1979 ja aloitti seuraavana vuonna jatko-opinnot Oxfordin Worcester Collegessa ensiksi Nigel Hitchinin ja myöhemmin Michael Atiyahin ohjauksessa. Vuonna 1982 jatko-opiskelijana hän todisti tuloksen, jolla tuli kuuluisaksi. Hän julkaisi tuloksen artikkelissa "Self-dual connections and the topology of smooth 4-manifolds" ja se ilmeistyi vuonna 1983. Atiyahin mukaan artikkeli "pökerrytti matemaattista maailmaa".


title: Minor-veneet

text: Minor-veneet (nyk. Sargo) valmistetaan Pohjanmaalla sekä Kokkolassa että Öjassa. Kolmen suurimman veneen rungot valmistaa Jussin venetuotanto Lohtajalla .


title: Minor-veneet

text: Sarinin perhe ovat rakentaneet veneitä kolmen sukupolven aikana Pohjanmaalla. Sarinin veneveistämö on perustettu 1967 ja on täten alueen vanhin moottoriveneisiin keskittyvä veistämö.


title: Minor-veneet

text: Minor-tuotenimi pohjautuu "pohjalaiseen nöyryyteen", jolloin pieni ei aina välttämättä tarkoitakaan pientä.


title: Minor-veneet

text: Nopeat perävetoiset veneet  Akselivetoiset puoliliukuvat veneet  Tilaustyönä tehdyt veneet ammattilaisille


title: Stanisław Grędziński

text: Stanisław Grędziński (s. 19. lokakuuta 1945 Ostrzyca) on puolalainen entinen yleisurheilija, joka kilpaili pikajuoksussa.


title: Stanisław Grędziński

text: Grędziński voitti EM-kisoissa kolme mitalia; kultaa sekä 400 metrin henkilökohtaiselta matkalta että viestistä Budapestissa 1966 ja pronssia 400 metriltä Ateenassa 1969. Wienin sisäratojen EM-kilpailuissa 1970 hän saavutti hopeaa 4 × 400 metrin viestissä. Hän oli mukana Puolan neljänneksi sijoittuneessa viestijoukkueessa Méxicon olympialaisissa 1968. Tämä viesti jäi hänen ainoaksi olympiaesiintymisekseen.


title: Stanisław Grędziński

text: Grędzińskin ennätys 400 metrin juoksussa oli 45,83 s vuodelta 1969.


title: Inception

text: Inception on heinäkuussa 2010 ensi-iltansa saanut yhdysvaltalainen tieteiselokuva, jonka on tuottanut, ohjannut ja käsikirjoittanut Christopher Nolan.


title: Inception

text: Elokuvan kehitystyö alkoi noin kymmenen vuotta ennen sen ilmestymistä, kun Nolan kirjoitti 80-sivuisen treatmentin unenryöstäjistä. Hän esitteli ideansa Warner Brosille vuonna 2001, mutta halusi ennen kuvauksia saada enemmän kokemusta suuren mittaluokan elokuvista. Nolan päätti ryhtyä työstämään "Batman Begins" ja "Yön ritari" -elokuvia. Hän paransi elokuvan käsikirjoitusta puoli vuotta ennen kuin Warner Bros osti sen häneltä helmikuussa 2009. Elokuvan kuvaaminen alkoi Tokiossa kesäkuussa 2009 ja päättyi Kanadassa saman vuoden marraskuussa.


title: Inception

text: Elokuvan virallinen budjetti oli 160 miljoonaa Yhdysvaltain dollaria, joka jaettiin puoliksi Warner Brosin ja Legendary Picturesin kesken. Elokuva tuotti avausviikonloppunaan Yhdysvalloissa yli 62 miljoonaa dollaria.


title: Inception

text: Inception sai parhaan kuvauksen, äänityksen, äänitehosteiden ja erikoistehosteiden Oscar-palkinnot.


title: Inception

text: Vuonna 2016 "Inception" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Inception

text: Elokuvan päähenkilö on Dominic Cobb -niminen varas (Leonardo DiCaprio), joka varastaa muuten saavuttamattomissa olevia tietoja siirtymällä ihmisten alitajuntaan heidän uniensa aikana. Kyvyt ovat maksaneet hänen elämässään paljon, mutta hänellä on tilaisuus kääntää tilanne ympäri. Cobbin tulee varastamisen sijaan istuttaa ajatus tulevan kohteen mieleen.


title: Inception

text: "Episodi"-lehden seitsemän kriitikkoa antoivat elokuvalle pisteitä keskiarvona 3,86.


title: Jalkapallon maailmanmestaruuskilpailujen 2010 tilastot

text: Tämä artikkeli sisältää jalkapallon maailmanmestaruuskilpailujen 2010 tilastoja.


text: Saksalainen Thomas Müller palkittiin kultaisella kengällä, koska hän antoi enemmän maaliinjohtaneita syöttöjä kuin muut viisi maalia tehneet pelaajat.


text: Viisi maalia (4 pelaajaa):Neljä maalia (3 pelaajaa):


text:
Kolme maalia (4 pelaajaa):Kaksi maalia (14 pelaajaa):
Yksi maali (71 pelaajaa):
Oma maali:


text: Suoran punaisen kortin ottaneet pelaajat


text: Kaksi keltaista korttia samassa ottelussa


title: Jeff Drouin-Deslauriers

text: Jeff Drouin-Deslauriers (s. 15. toukokuuta 1984 Saint-Jean-sur-Richelieu, Quebec, Kanada) on kanadalainen jääkiekkomaalivahti, joka pelaa kaudella 2015-16 DEL seura Augsburger Pantherissa. Rightin puolelta pelaava maalivahti käyttää sukunimestään pelipaidassaan vain nimeä Deslauriers.


title: Jeff Drouin-Deslauriers

text: Deslauriers pelasi ennen NHL-varaustaan kauden 2001–2002 QMJHL-joukkue Chicoutimi Saguenéensissa. Hänet palkittiin kauden päätteeksi parhaana puolustavana tulokkaana Raymond Lagacé Trophyllä. Kesällä 2002 hänet varattiin varaustilaisuuden toisella kierroksella, kun Edmonton Oilers varasi hänet numerolla, 31 eli toisen varauspäivän ensimmäisenä varauksena. Deslauriers siirtyi kaudeksi 2004–2005 Edmonton Oilersin organisaatioon. Hän pelasi useissa Oilersin farmijoukkueissa, kunnes debytoi NHL:ssä kaudella 2008–2009. Deslauriers teki 4–3-voittoon päättyneen NHL-debyyttinsä 17. lokakuuta 2008 Calgary Flamesia vastaan. Hän aloitti kauden kolmosvahtina, mutta nousi Oilersin kakkosvahdiksi, kun Mathieu Garon kaupattiin Pittsburgh Penguinsiin tammikuussa 2009. Deslauriers pelasi kauden aikana yhteensä kymmenen NHL-ottelua.


title: Jeff Drouin-Deslauriers

text: Varsinainen tulokaskausi Deslauriersille oli kausi 2009–2010. Hän oli lähtökohtaisesti Oilersin kakkosvahti, kun ykköseksi hankittiin Nikolai Habibulin. Habibulin kuitenkin loukkaantui ja Deslauriers nousi joukkueen ykkösvahdiksi. Hän pelasi 48 ottelua 90,1% varmuudella. Deslauriers pelasi kaudella 2010–2011 myös Oilersin organisaatiossa, mutta kausi meni kokonaan AHL-joukkue Oklahoma City Baronsin riveissä. Deslauriers pelasi Oilersin paidassa vain alkukauden harjoitusotteluita. Baronsin riveissä hän jakoi peliajan Martin Gerberin kanssa.


title: Jeff Drouin-Deslauriers

text: Ennen kauden 2011–2012 alkua Deslauriers teki sopimuksen Anaheim Ducksiin.


title: Jeff Drouin-Deslauriers

text: 3. huhtikuuta 2013 hänet myytiin Minnesota Wildiin. Kauden 2013–2014 Deslauriers pelasi AHL:n Wilkes-Barre/Scranton Penguinsissa.


title: Josef Plaseller

text: Josef Plaseller (22. helmikuuta 1812 Brixen – 23. huhtikuuta 1877 Innsbruck) oli itävaltalainen lääkäri ja pikakirjoittaja.


title: Josef Plaseller

text: Plaseller opiskeli lääketiedettä Wienissä, Prahassa, Padovassa ja Paviassa. Hän toimi lääkärinä Rattenbergissä, Weißenbachissa, Imstissä sekä Innsbruckissa, jossa hän oli vuodesta 1857 sairaalan johtajana.


title: Josef Plaseller

text: Plaseller toimi vuodesta 1861 kuolemaansa saakka Tirolin pikakirjoitusyhdistyksen johtajana, ja hän vaikutti merkittävästi pikakirjoituksen leviämiseen Tirolissa. Hän laati Gabelsbergerin pikakirjoitusjärjestelmästä latinankielisen version, joka julkaistiin vuonna 1868 ("Compendium stenographiae latinae"). Se oli tarkoitettu käytettäväksi Vatikaanin kirkolliskokouksessa, mutta sitä ei kuitenkaan otettu siellä käyttöön.


title: Proton (satelliitti)

text: Proton oli neuvostoliittolainen tiedesatelliittien sarja. Vuosien 1965 ja 1968 aikana laukaistiin neljä Proton-satelliittia, jotka nimettiin Proton-kantoraketin mukaan, jolla ne laukaistiin avaruuteenn.


title: Proton (satelliitti)

text: Protonien tehtävänä oli tutkia suurenergisiä subatomisia partikkeleita.


title: Proton (satelliitti)

text: Satelliitit, joista painavimman massa oli 17 000 kg, valmisti NPO Mašinostrojenija.


title: Radioaktiivisia unia

text: Radioaktiivisia unia ("Radioactive Dreams") on vuonna 1985 ensi-iltansa saanut yhdysvaltalainen tieteiskomedia, jonka ohjasi ja käsikirjoitti Albert Pyun. Elokuvan pääosissa esiintyivät John Stockwell ja Michael Dudikoff.


title: Radioaktiivisia unia

text: Elokuva palkittiin Golden Raven -palkinnolla vuonna 1987 Brysselin kansainvälisillä fantasiaelokuvajuhlilla.


title: Radioaktiivisia unia

text: Vuoden 1996 ydinsodan jälkeen Phillip Hammer ja Marlowe Chandler ovat viettäneet 15 vuotta omassa bunkkerissa lukien vanhoja 1950-luvun etsivänovelleja ja kuunnellen saman vuosikymmenen musiikkia. 19-vuotiaina he lähtevät bunkkeristaan ulkomaailmaan, jonka he näkevät olevan täynnä mutantteja ja kannibaaleja. Pojista tulee lukemiensa novellien innoittamina etsiviä. Marlowe haluaisi löytää isänsä, kunnes kaksikko löytää kaksi ydinaseen avainta, joissa on heidän isänsä nimet. Pian he saavat peräänsä erinäisiä rikollisia, jotka yrittävät viedä avaimet.


title: Radioaktiivisia unia

text: "Video-oppaassa" vuodelta 1994 Kari Salminen sanoo "Radioaktiivisten unien" kuvausta tyylikkäästi ja perusideaa hauskaksi, mutta ei ihan elokuvan loppuun asti kantavaksi. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”.


title: Erik Ersberg

text:
Erik Ersberg (s. 8. maaliskuuta 1982 Sala, Ruotsi) on ruotsalainen entinen jääkiekkomaalivahti. Hänellä on 53 NHL-ottelun kokemus Los Angeles Kingsistä.
Ersberg on Sala HK:n kasvatti, mutta pelasi junioriuransa loppuun Vasterås HK:ssa. Hän pelasi Västeråsissa myös ensimmäiset miesten pelinsä. Ersberg oli nostamassa joukkuetta I-divisioonasta HockeyAllsvenskaniin keväällä 2002. Hän kantoi Västeråsin vastuuta sarjassa seuraavat kolme kautta.


title: Erik Ersberg

text: Ersberg siirtyi kaudeksi 2005–2006 Elitserien-joukkue HV71:een. Hän pelasi yhteensä kymmenen ottelua ollessaan vielä kakkosmaalivahtina Stefan Liville. Kaudella 2006–2007 Ersbergistä tuli HV71:n ykkösmaalivahti. Hän torjui 41 ottelussa ja oli ehdolla vuoden tulokkaaksi. Tittelin vei kuitenkin Djurgårdenin hyökkääjä Patric Hörnqvist, mutta siitä huolimatta Ersberg palkittiin kauden parhaana maalivahtina Honken Trophyllä.


title: Erik Ersberg

text: Hyvät otteet poikivat NHL-varaamattomalle Ersbergille sopimuksen Los Angeles Kingsiin. Hän torjui kaudella 2007–2008 14 NHL-ottelussa, mutta pelasi vielä ison osan kaudestaan farmijoukkue Manchester Monarchsissa. Ersberg debytoi NHL:ssä 23. helmikuuta 2008 Chicago Blackhawksia vastaan, kun ykkösmaalivahti Dan Cloutier vaihdettiin Kingsin ollessa 5–1 -tappiolla. Ottelu päättyi lopulta Blackhawksin 6–5 -jatkoaikavoittoon. Seuraavina kausina Ersberg toimi Kingsin kakkosmaalivahtina.


title: Erik Ersberg

text: Ersberg aloitti kauden 2010–2011 Monarchsissa, sillä Kingsin kolmosmaalivahti Jonathan Bernier nousi hänen ohitseen joukkueen kakkosmaalivahdiksi. Ersberg ehti pelata Monarchsissa vain kaksi ottelua, kunnes hän jätti Kingsin ja siirtyi kaksi päivää myöhemmin loppukauden kattavalla sopimuksella KHL-joukkue Salavat Julajev Ufaan lokakuussa 2010. Ersberg nousi Ufan ykkösmaalivahdiksi ja auttoi joukkueen voittamaan KHL:n mestaruuden, Gagarin Cupin. Hänet valittiin kauden päätteeksi . Seuraava kausi oli vaikeampi, vaikka Ersbergin torjuntaprosentti olikin vielä hyvä 92,1. Ufan seurajohto ilmoitti Ersbergille, että hän jäisi kolmosmaalivahdiksi, jos hän jatkaisi vielä joukkueessa. Osapuolet irtisanoivat tämän jälkeen sopimuksen, ja Ersberg siirtyi KHL:n liittyneeseen ukrainalaisjoukkue Donbass Donetskiin.


title: Erik Ersberg

text: Ersbergillä on yhteensä kahdeksan ottelun kokemus Ruotsin A-maajoukkueesta. Hän debytoi maajoukkueessa kaudella 2006–2007 syksyn 2006 Karjala-turnauksessa. Ersberg kuului Ruotsin maalivahtiosastoon vuoden 2007 MM-kilpailuissa. Hän pääsi pelaamaan niissä yhden jatkolohko-ottelun 7. toukokuuta 2007 Venäjää vastaan. Ottelu päättyi kisojen isäntämaa Venäjän 2–4 -voittoon.


title: Gabonin maakunnat

text: Gabon on jaettu yhdeksään maakuntaan (maakunnan pääkaupungit suluissa):


title: Gabonin maakunnat

text: Nämä maakunnat ovat lisäksi jaettuna 37:ään departementtiin.


title: Pys

text: Pys on kunta Sommen departementissa Ranskan pohjoisella Hauts-de-Francen alueella. Se sijaitsee 40 km Amiensista pohjoiseen Pas-de-Calais'n rajalla. Vuoden 2014 väestönlaskennassa kunnassa oli 118 asukasta.


title: Kerženets

text: Kerženets () on 290 kilometrin pituinen joki Nižni Novgorodin alueella Venäjällä. Se on Volgan vasen sivuhaara ja laskee Volgaan lähellä Lyskovoa, 70 kilometriä Nižni Novgorodista itään.


title: Suurnopeusrata Würzburg–Hannover

text: Suurnopeusjunarata Würzburg–Hannover oli ensimmäinen Saksassa rakennettu InterCityExpress-liikenteen suurnopeusjunarata.


title: Willie Groves

text: William Willie Groves (9. marraskuuta 1869, Edinburgh, Skotlanti - 13. helmikuuta 1908, Edinburgh) on entinen skotlantilainen jalkapalloilija. Hän tuli tunnetuksi oltuaan ensimmäinen pelaaja, josta maksettiin sadan punnan siirtosumma hänen siirryttyään West Bromwich Albionista Aston Villaan. Groves voitti urallaan mm. Englannin pääsarjan sekä FA Cupin.


title: Independent’s Day

text: Independent's Day on yhdysvaltalaisen rap-artisti Royce da 5'9":n kolmas studioalbumi. Levyn julkaisi 28. kesäkuuta 2005 Trouble Records.


title: Kovat sotilaat

text: Kovat sotilaat () on vuonna 1988 ensi-iltansa saanut yhdysvaltalainen sotaelokuva, joka perustuu James R. McDonoughin kirjoittamaan kirjaan Platoon Leader. Elokuvan ohjasi Aaron Norris ja käsikirjoituksesta vastasivat Andrew Deutsch, Rick Marx, Peter Welbeck ja David L. Walker. Pääosassa esiintyivät Michael Dudikoff, Robert F. Lyons ja Michael DeLorenzo.


title: Kovat sotilaat

text: West Pointista vasta valmistunut luutnantti Jeff Knight kohtaa suurimman luottamushaasteensa, kun hän saa komentoonsa kersantti Michael McNamaran veteraanijoukkueen vietnamilaisessa juoksuhautaleirillä. Luutnantti Knightin on myös johdattava joukkoaan taistelussa Etelä-Vietnamin kansallista vapautusrintamaa vastaan.


title: Anne Lantee

text: Anne Lantee (o.s. Laurila, s. 8. toukokuuta 1982) on suomalainen taljajousiampuja. Hän on taljajousen kaksinkertainen maailmanmestari.


title: Anne Lantee

text: Lantee voitti maailmanmestaruuden vuonna 2010 taljajousen maastoammunnassa Visegradissa Unkarissa ja vuonna 2015 taljajousen 3D-ammunnassa Ternissä Italiassa. MM-pronssia hänellä on taljajousen maastoammunnassa vuosilta 2002 ja 2008. Vuonna 2004 hän oli MM-kilpailuissa maastoammunnassa kahdeksas.


title: Anne Lantee

text: EM-kilpailuissa Lantee on saavuttanut hopeaa taljajousen tauluammunnassa vuonna 2006 ja maastoammunnassa vuonna 2003. Vuonna 2002 hän saavutti hopeaa tauluammunnan joukkuekilpailussa. Joukkueessa ampuivat hänen lisäkseen Anne Sjöroos, Anna-Liisa Tuuttu ja Sirkka Sokka-Matikainen. Maastoammunnassa hän on lisäksi sijoittunut neljänneksi vuonna 2001, viidenneksi 2007 ja kuudenneksi 2005.


title: Anne Lantee

text: World Games -kisoissa hän on sijoittunut yhdeksänneksi vuonna 2001, neljänneksi vuonna 2005 ja seitsemänneksi vuonna 2009.


title: Anne Lantee

text: Lantee on valmistunut Helsingin kauppakorkeakoulusta kauppatieteiden maisteriksi. Hän toimi vuosina 2012–2016 Suomen Jousiampujain Liiton toiminnanjohtajana ja vuodesta 2017 lähtien Suomen Ampumaurheiluliiton toiminnanjohtajana.


title: Death Is Certain

text: Death Is Certain on yhdysvaltalaisen rap-artisti Royce da 5'9":n toinen studioalbumi. Sen julkaisi 24. helmikuuta 2004 Koch Records.


title: Rock City (Version 2.0)

text: Rock City (Version 2.0) on yhdysvaltalaisen rap-artisti Royce da 5'9":n debyyttialbumi. Levy julkaistiin 26. marraskuuta 2002 Koch Recordsin ja Game Recordingsin kautta.


title: Death Rap

text: Death Rap on yhdysvaltalaisen rap-artisti Necron viides studioalbumi. Sen julkaisi 11. syyskuuta 2007 Psycho+Logical-Records Koch Distributionin kautta.


title: Ikarus S-49

text: Ikarus S-49 oli sosialistisen Jugoslavian ensimmäinen oma hävittäjälentokone, joka oli Jugoslavian ilmavoimien käytössä vuodet 1949–1961. Sen suunnittelivat Ikarus-tehtaan Kosta Sivcev, Svetozar Popovic ja Slobodan Zrnic.


title: Ikarus S-49

text: Ikarus S-49:n suunnitteli sama tiimi, joka oli 1930-luvulla suunnitellut Rogozarski IK-3-lentokoneen. IK-3 ja Jak-3-hävittäjä ovat olleet pohjana S-49:n suunnittelulle. Ikarus S-49 lensi ensi kerran kesäkuussa 1949. Käyttöön kone tuli vuoden 1950 alussa.


title: Ikarus S-49

text: S-49A:n voimalaitteeksi tuli Hispano-Suiza 12Z-17, joka kehitti 1 500 hevosvoimaa (1 104 kW). Moottori oli nestejäähdytetty V-12. Kokometallinen kone koottiin Ikarus-tehtaalla, mutta siivet ja pyrstö valmistettiin SOKOn tehtaalla Mostarissa. Koneessa oli yksi 20 mm MG-151-tykki ja kaksi 12,7 mm Colt Browning -konekivääriä.


title: Ikarus S-49

text: Koneita tehtiin kolmena versiona (A, B, C) 158 kappaletta. Koneet olivat käytössä vuoteen 1961 asti.


title: Ikarus S-49

text: Koneen kantama oli 690 km, lakikorkeus 10 000 m ja enimmäisnopeus 628 km/h.


title: Ikarus S-49

text: Kone voitiin aseistaa joko kahdella 50 kg pommilla tai neljällä 127 mm eli 5 tuuman raketilla.


title: Miesten Superpesiksen kausi 1991

text: Kausi 1991 oli toinen Superpesis -kausi. Loppuotteluun selvisivät samat joukkueet kuin edellisvuonnakin. Tällä kertaa oli Imatran vuoro viedä mestaruus. Sotkamo sai tyytyä hopeaan ja pronssia nappasi Seinäjoki.


title: Miesten Superpesiksen kausi 1991

text: Normaalien sarjapisteiden lisäksi jaettiin myös jokeripisteitä.


title: Miesten Superpesiksen kausi 1991

text: Sarjan ensimmäiset ottelut pelattiin 5. toukokuuta ja runkosarja päättyi 11. elokuuta.


title: Miesten Superpesiksen kausi 1991

text: Kouvolan Pallonlyöjät putosi suoraan sarjasta. Tilalle nousi ykköspesiksen voittaja Loimaan Palloilijat.Urheilulehden arvopelaajat: Katja Saari ja Vesa Mikkola.


title: Jakob von Uexküll

text: Jakob Johann von Uexküll [fon ykskyll] (8. syyskuuta 1864 Keblaste, Läänemaa, Viron kuvernementti – 25. heinäkuuta 1944 Capri, Italia) oli baltiansaksalainen biologi ja filosofi.


title: Jakob von Uexküll

text: Jakob von Uexküllin vanhemmat olivat baltiansaksalainen poliitikko Alexander Rudolf Karl von Uexküll ja paronitar Sophie Karoline Pauline von Hahn. Uexküll opiskeli eläintiedettä Tarton yliopistossa 1884–1889, jonka jälkeen hän työskenteli Heidelbergin yliopiston fysiologian instituutissa ja eläintieteellisellä asemalla Napolissa ja perehtyi selkärangattomiin eläimiin. Vuonna 1907 hänelle myönnettiin Heidelbergin yliopiston kunniatohtorin arvo lihasfysiologian alalla saavutetuista tutkimustuloksista. Vuonna 1926 hän perusti "Institut für Umweltforschungin" Hampurin yliopistoon.


title: Jakob von Uexküll

text: Uexküll tunnetaan etenkin eläinten käyttäytymistutkimuksistaan eli etologiasta. Hän julkaisi teoksen "Umwelt und Innenwelt der Tiere" (1909), jossa hän loi käsitteen "Umwelt" tarkoittamaan eläimen käsitystä omasta ympäristöstään. Uexküll loi biosemiotiikan perustan kirjassaan "Bedeutungslehre" (Merkitysoppi) vuonna 1940.


title: Jakob von Uexküll

text: Uexküllillä oli Puhtussa Viron länsirannikolla kesäasunto, jossa hän vietti kesänsä vuosina 1927–1939 ja josta myöhemmin tehtiin Tarton yliopiston biologinen tutkimusasema. Viimeiset vuotensa hän vietti Caprin huvilallaan.


title: Jakob von Uexküll

text: Tartossa sijaitsee Jakob von Uexküllin Keskus.


title: American Ninja 2

text: American Ninja 2 ("American Ninja 2: The Confrontation") on vuonna 1987 ensi-iltansa saanut toimintaelokuva, jonka on ohjannut Sam Firstenberg. Käsikirjoituksesta vastasivat Gary Conway ja James Booth. Pääosassa esiintyvät Michael Dudikoff, Steve James ja Larry Poindexter.


title: American Ninja 2

text: "American Ninja" tuotti Yhdysvalloissa neljä miljoonaa dollaria, minkä myötä se on America Ninja -elokuvasarjan toiseksi tuottoisin elokuva.


title: American Ninja 2

text: Kersanteiksi ylentyneet Joe Armstrong ja Curtis Jackson lähetetään syrjäiselle Karibian saarelle tutkimaan merijalkaväen vartijoiden katoamisia. Pian käy ilmi, että ”The Lion” on siepannut merijalkaväensotilaita ja pakottanut erään tiedemiehen luomaan kaavakkeen, jonka avulla he muuttavat sotilaat zombien tapaisiksi superninjoiksi. Joe ja Jackson joutuvat taistelemaan murhanhimoisten sotilaiden ja ninjojen ohella paikallisia korruptoituneita auktoriteetteja vastaan.


title: TUL:n pesäpallomestaruus 1992

text: Työväen Urheiluliitto ratkaisi pesäpallomestaruutensa vuonna 1992 yhdeksässä eri sarjassa.


title: Marcel Müller

text: Marcel Müller (10. heinäkuuta 1988 Itä-Berliini, Itä-Saksa) on saksalainen jääkiekkoilija, pelipaikaltaan laitahyökkääjä. Hän edustaa Elitserienissä pelaavaa MODOa


title: Marcel Müller

text: Müller pelasi juniorina Jungadler Mannheimissa. Müller debytoi Saksan pääsarjassa DEL:issä Eisbären Berlinissä kaudella 2005–2006. Hän pelasi seurassa seuraavalla kaudella 36 ottelua. Hän vakiinnutti paikkansa joukkueessa vasta kaudella 2008–2009, jolloin hän pelasi 41 ottelua tehoin 11+14=25. Müller teki varsinaisen läpimurtonsa Saksassa kaudella 2009–2010, jolloin hän teki 53 ottelussa 56 tehopistettä.


title: Marcel Müller

text: Müller teki kahden vuoden tulokassopimuksen heinäkuussa 2010 NHL:ssä pelaavaa Toronto Maple Leafsin kanssa. Häntä ei oltu varattu NHL:ään. Müller pelasi kaksi kautta Maple Leafsin organisaatiossa mutta pääsi pelaamaan vain kolme ottelua NHL:ssä. Pääosan ajasta hän edusti farmijoukkue Toronto Marliesia, jossa kaudella 2011–2012 teki 47 pistettä 72 ottelussa. NHL:stä Müller siirtyi kesällä 2012 Elitserien-joukkue MODOhon.


title: Santra Remsujeva

text: Santra Remsujeva (6. toukokuuta 1914 – 16. heinäkuuta 2010) oli vuokkiniemeläinen runonlaulaja. Häntä pidetään Vienan Karjalan etevimpänä suullisen perinteen taitajana.


title: Santra Remsujeva

text: Remsujevalla oli ilmiömäisen hyvä muisti. Hän osasi satoja lauluja runolauluja, balladeja, rekilauluja ja lastenlauluja. Kuhmon Juminkeon arkistossa on satoja tunteja hänen muistitietoaan.


title: Naamiosilkkimaluri

text: Naamiosilkkimaluri ("Sericornis frontalis") on Australiassa tavattava tiaismalureihin kuuluva varpuslintu.


title: Naamiosilkkimaluri

text: Kooltaan naamiosilkkimaluri on 11–13 cm. Laji on selästään ja siivistään väriltään tumman oliivinruskea. Pää on väritykseltään selkää harmahtavampi. Sekä silmän ylä- että alapuolella on valkoinen viiru ja alue viirujen välissä on erityisesti koirailla tumma. Vatsa on valkoinen ja joillakin alalajeilla kellertävä. Osalla alalajeista on kurkussa tummia viiruja. Sukupuolet muistuttavat toisiaan, mutta naaraat voivat olla jonkin verran koiraita vaaleampia erityisesti päätään. Nuoret linnut ovat väritykseltään aikuisia vaaleampia.


title: Naamiosilkkimaluri

text: Naamiosilkkimalurin levinneisyysalue ulottuu Australiassa itärannikolta Queenslandin osavaltiosta etelään päin Victorian osavaltioon ja edelleen länteen päin Länsi-Australian osavaltion etelärannikolle. Lisäksi lintua tavataan Tasmaniassa. Lajin elinympäristöä ovat sademetsät, avointen metsien rotkot, pensaikot, niitty ja maatalousmaat.


title: Naamiosilkkimaluri

text: Naamiosilkkimalurit elävät pareittain tai pieninä ryhminä tiheän aluskasvillisuudet joukossa. Ravintonaan lintu käyttää pääasiassa pieniä hyönteisiä, mutta voi syödä myös siemeniä. Ravintonsa laji etsii maasta lehtiaineksen ja kaatuneiden puunrunkojen joukosta. Naamiosilkkimalurit voivat muodostaa myös sekaparvia sinikurkkumalurien ("Malurus cyaneus") ja kaneliperämalurien ("Acanthiza pusilla") kanssa.


title: Naamiosilkkimaluri

text: Naamiosilkkimalurien pesimäkausi kestää heinäkuusta tammikuulle. Pesä sijaitsee lähellä maata tiheän kasvillisuuden joukossa. Pesä on muodoltaan pallomainen ja sivulla on tunnelimainen sisäänkäynti. Naamiosilkkimaluri käyttää pesän rakennusaineena kuivaa ruohoa ja muita kasvimateriaaleja ja höyheniään. Naaras munii vaaleansinisiä tai vaalean violetteja ruskeapilkullisia munia. Laji pesii noin viiden yksilön ryhmissä, joissa kaikki aikuiset linnut ruokkivat ja huolehtivat kuoriutuneista poikasista.


title: NHL ’94

text:
NHL ’94 on EA Sportsin kehittämä jääkiekko-aiheinen urheilupeli, joka julkaistiin Yhdysvalloissa 15. maaliskuuta 1993 Sega Mega Drivelle ja Super Nintendo Entertainment Systemille sekä ensimmäisenä pelinä NHL-pelisarjassa PC/DOS:lle. PC/DOS -versiossa nimestä on jätetty "94" pois ja nimetty simppelisti "NHL Hockey":ksi. Pelissä on vihdoin mukana sekä NHL- että NHLPA-lisenssit.
"NHL ’94" on nimetty sijalle #47 IGN:n kaikkien aikojen Top 100 videopeliä -listalla sekä se on myös nimetty kaikkien aikojen parhaaksi urheilupeliksi monilla pelifoorumeilla.


title: NHL ’94

text: Kuten edeltäjänsä -- "NHL Hockey" ja "NHLPA Hockey '93" -- "NHL ’94" suunniteltiin niin, että pelaajat saisivat niin aidon pelikokemuksen kuin voisi. Pelissä oli mukana vertikaalinen kamerakulma, joka tarjosi pelaajalle selvemmän pelattavuuden. "NHL ’94" käytti samoja pelaajahahmoja kuin oli käytetty aiemmin "NHLPA '93"-pelissä. "NHLPA '93"-pelin loistava pelimoottori tarjosi "NHL ’94":lle mahdollisuuden tehdä peli sen pohjalta.


title: NHL ’94

text: Pelissä on monta uutta ominaisuutta kuten suoraan syötöstä -laukaukset, pelaajien kontrollia on parannettu, pleksin hajoaminen, poika joka hakkaa pleksiä katsomossa yms. Nyt pelaaja voi myös tallentaa edistymisensä. Peli tarjoaa neljä erilaista pelimoodia: kausimuoto, pudotuspelit, pudotuspelit (paras 7:stä -ohjelma) sekä rangaistuslaukauskilpailu. Maajoukkueita ei pelissä ole, mutta molemmat all-star -joukkueet ovat. Myös joukkueiden maalilaulut on lisätty peliin.


title: Jürgen Nicolai

text: Jürgen Nicolai (24. lokakuuta 1925 Neidenburg, Itä-Preussi – 29. maaliskuuta 2006 Schortens) oli saksalainen lintutieteilijä ja kirjailija


title: Jürgen Nicolai

text: Nicolai liittyi Saksan armeijaan vuonna 1943. Hän haavoittui neuvostoliittolaisia vastaan käydyssä taistelussa, vietti lyhyen jakson sairaalassa, ja palatessaan rintamalle joutui englantilaisten vangiksi, jotka puolestaan luovuttivat hänet belgialaisille. Nicolai joutui sotavankina Belgian hiilikaivoksiin ja työskenteli kaivoksissa, kunnes hänet vapautettiin 1947. Kohta kotiin palattuaan hän lehti-ilmoituksen perusteella osti koulutetun punatulkkukoiraan, ja ryhtyi tutkimaan lajin laulua. Punatulkkuja oli jo satojen vuosien ajan opetettu viheltämään ja se oli suosittu häkkilintu. Nicolai havaitsi lahjakkaimpien punatulkkukoiraiden oppivan niille vihelletyt, yhdestä kolmeen eri sävelmää täydellisesti, jopa paremmin kuin opettajansa. Ne myös leimautuivat häneen vahvasti.


title: Jürgen Nicolai

text: Opiskeltuaan 1950-luvulla eläintiedettä, antropologiaa ja kasvitiedettä Mainzin yliopistossa Nicolai pääsi vuonna 1955 Konrad Lorenzin oppiin tohtoriopiskelijaksi, ja valmisteli väitöskirjansa 1956. 1957 hän meni "Max-Planck-Institut für Verhaltensphysiologie"-instituuttiin Seewieseniin, ja teki myöhemmin tutkimusretken Itä- ja Länsi-Afrikkaan. 1977–1990 Nicolai toimi johtajana Helgolandin lintuasemalla Wilhelmshavenissa.


title: Ordo virtutum

text: Ordo virtutum ("Hyveiden näytelmä") on Hildegard Bingeniläisen 1100-luvulla kirjoittama ja säveltämä hengellinen laulunäytelmä. Se on esikuva myöhemmille moraliteeteille joita alkoi syntyä noin sadan vuoden kuluttua. Siinä on yhteensä 85 antifonia.


title: Ordo virtutum

text: Näytelmän perusajatus on ihmiskunnan, kirkon ja yksityisen ihmisen kestävyys hyvän ja pahan välisessä taistelussa. Musiikin sointi ja rytmi ovat gregoriaanisen perinteen mukaisia, mutta sävelkulku on omaperäinen.


title: Ordo virtutum

text: Teosta esitetään edelleen.


title: Tuomas Seppänen

text: Tuomas Kristian Seppänen (s. 16. toukokuuta 1986 Pori) on suomalainen moukarinheittäjä. Hän edusti vuoteen 2003 Porin Yleisurheilua, vuoteen 2012 Porin Pyrintöä ja sittemmin Noormarkun Nopsaa. Häntä on valmentanut vuodesta 2001 Juha Lahtinen.


title: Tuomas Seppänen

text: Seppänen aloitti moukarinheiton vuonna 1999, mitä ennen hän harrasti mäkihyppyä. Seppäsen ennätys on Saksan Hallen heittopäivillä 21. toukokuuta 2016 heitetty 76,20 m.


title: Tuomas Seppänen

text: Seppänen voitti 22-vuotiaiden Suomen-mestaruuden vuosina 2006 ja 2008. Kalevan kisoissa hän on saanut hopeaa vuosina 2010, 2011, 2012, 2013, 2014, 2015, 2016 ja 2018 sekä pronssia vuonna ja 2017.


title: Tuomas Seppänen

text: 19-vuotiaiden EM-kilpailuissa Kaunasissa 2005 Seppänen sijoittui seitsemänneksi. Vuonna 2006 hän voitti 22-vuotiaiden Pohjoismaiden mestaruuden Århusissa ja oli yhdeksäs saman ikäluokan EM-kilpailuissa Debrecenissä 2007.


title: Tuomas Seppänen

text: Barcelonan EM-kilpailuissa 2010 Seppänen karsiutui loppukilpailusta tuloksella 72,94 m ja Helsingin EM-kilpailuissa 2012 tuloksella 71,15 m. Zürichin EM-kisoissa 2014 Seppänen eteni finaaliin ollen lopulta 12:s tuloksella 73,70 m.


title: Tuomas Seppänen

text: Pekingin MM-kilpailuissa 2015 Seppänen eteni loppukilpailuun, jossa hän sijoittui kymmenenneksi karsiutuen kolmelta viimeiseltä kierrokselta tuloksella 73,18 m.


title: Tuomas Seppänen

text: Aikuisten Suomi–Ruotsi-maaotteluun Seppänen on osallistunut kuudesti (2010–2015) sijoittuen parhaimmillaan toiseksi vuonna 2014 ja 2015.


title: American Ninja 4

text: American Ninja 4 () on vuonna 1990 ensi-iltansa saanut toimintaelokuva, jonka ohjasi Cedric Sundstrom ja käsikirjoitti David Geeves. Pääosassa esiintyivät Michael Dudikoff ja David Bradley.


title: American Ninja 4

text: American Ninja 4 tuotti Yhdysvalloissa hieman yli 358 tuhatta dollaria, jonka myötä se on America Ninja elokuvasarjan heikoimmin tuottanut elokuva.


title: American Ninja 4

text: CIA-agentti Sean Davidson lähetetään uuteen tehtävään pelastamaan brittiläisen entisen sotilaan Mulgrewin kidnapaamat ja kidutetut Delta Forcen erikoisjoukon. Davidson joutuu kuitenkin siepatuksi yhdessä Brackstonin ja Sarahin kanssa, kun he huomaavat Mulgrewin tekevän yhteistyötä militaristisen Maksoodin kanssa, joka suunnittelee räjäyttävänsä New Yorkin salkun kokoisella ydinpommilla. Davidson, Brackston ja Sarah joutuvat Mulgrewin vangeiksi, jotka hän kahlitsee yhdessä Delta Forcen sotilaiden kanssa samaan selliin. Mulgrew ryhtyy kiduttamaan heitä, kun Davidson ja Brackston eivät suostu kertomaan keitä he ovat ja millä asialla he ovat. Tilanne houkuttelee Joe Armstrongin eläkkeeltä takaisin toimintaan mukaan ja hän saa tarvittavat apujoukot päästäkseen Mulgrewin ja Maksoodin linnoitukseen, jossa vaanii joukko koulutettuja ninjoja.


title: Vali Ionescu

text: Valeria ”Vali” Ionescu (omaa sukua Constantin, s. 31. elokuuta 1960 Turnu Măgurele) on romanialainen entinen yleisurheilija ja olympiamitalisti, joka kilpaili pituushypyssä. Hän voitti hopeaa Los Angelesin olympialaisista 1984 ja EM-kultaa Ateenasta 1982. Ionesculla oli hallussaan pituushypyn maailmanennätys vuosina 1982–1983, sillä hän hyppäsi peräti 7,20 metriä Bukarestissa 1. elokuuta 1982 . Tulos jäi myös hänen ennätyksekseen. Tulos säilyi maailmanennätyksenä, kunnes Anișoara Cușmir-Stanciu hyppäsi seuraavan vuoden toukokuussa sentin pidemmälle.


title: Ż

text: Ż (ż) on puolan, kašubin ja maltan kielen aakkonen. Puolan kielessä ż ääntyy samoin kuin suomen ž.


title: Ż

text: Kirjaimen Unicode-koodit: U+017B (Ż) ja U+017C (ż).


title: Hiroki Yoshimoto

text: Hiroki Yoshimoto (; s. 2. syyskuuta 1980 Osaka, Japani) on japanilainen moottoriurheilija ja laulaja. Hän kilpaili GP2-sarjassa kausina 2005 ja 2006 BCN Competicion-tallissa saavuttaen kaksi palkintosijaa. Yoshimoto on ajanut GP2-kuljettajista eniten Aasian kilpailuja. Hän kilpaili Japanin Formula Junior -sarjassa vuonna 1999, Japanin Formula Toyota -sarjassa vuonna 2000, Japanin Formula 3 -sarjassa 2001–2003 ja Super GT- ja World series by Nissan -sarjassa vuonna 2004. Vuonna 2007 Yoshimoto kilpaili Aasian Formula Renault -sarjassa. Yoshimoto kilpaili Aasian GP2 -sarjassa kausina 2007-2008 Team Meritus ja 2008–2009 BCN-tallissa. BCN-tallin muututtua Ocean Racing Technologyksi hänet korvattiin Yelmer Buurmanilla. GP2 -sarjan jälkeen Yoshimoto on kilpaillut enimmäkseen Japanin sekä FIA:n järjestämissä urheiluautoluokissa.


title: Hiroki Yoshimoto

text: Yoshimoto on myös toiminut laulajana japanilaisessa rock-bändiä Doassa vuodesta 2004 lähtien käyttäen taiteilijanimeä Daiki Yoshimoto.


title: Olle Laessker

text: Olle Laessker (2. huhtikuuta 1922 – 19. syyskuuta 1992) oli ruotsalainen yleisurheilija, joka kilpaili pituushypyssä ja pikajuoksussa. Laessker voitti urallaan kaksi EM-mitalia, kultaa Oslossa 1946 sekä pituushypystä että 4 × 100 metrin viestistä.


title: Niko Taavitsainen

text: Niko Markus Patrik Taavitsainen (s. 19. toukokuuta 1984 Espoo) on suomalainen pikajuoksija. Hän asuu Saksassa ja edustaa Viipurin Urheilijoita. Häntä valmensi aiemmin Dominic Ullrich ja vuodesta 2008 Robert Schieferer.


title: Niko Taavitsainen

text: Taavitsainen voitti 4 × 100 metrin viestin Suomen-mestaruuden Pedersöressä 2010. Kalevan kisoissa hän on ollut parhaimmillaan 100 metrillä viides Kajaanissa 2010. Matkan ennätyksensä 10,65 hän juoksi Saksan Wetzlarissa 18. heinäkuuta 2009.


title: Rūjiena

text: Rūjiena (, ) on kaupunki Pohjois-Latvian Vidzemen historiallisella alueella. Kaupungissa on noin 3700 asukasta ja se sijaitsee 150 km:n päässä Riiasta ja 46 km:n päässä Valmierasta lähellä Viron rajaa. Kaupungin alueella virtaa kaupungin nimen antanut Rūjajoki.


title: Rūjiena

text: Nykyinen Rūjienan alue kuului mahdollisesti Sakalan virolaiseen muinaismaakuntaan. Rūjajoen nimi on tullut mahdollisesti viron kielen sanasta "ruhi" eli ruuhi. Joki oli aikoinaan merkittävä liikenneväylä. Kalparitaristo rakensi nykyisen kaupungin alueelle linnan 1300-luvulla. Kaupunki linnan luona on mainittu ensimmäisen kerran vuonna 1461. Kaupungin linna tuhoutui Liivinmaan sodan aikana 1500-luvun loppupuoliskolla, mutta sen rauniot ovat edelleen näkyvissä. Vuonna 1896 kaupunkiin rakennettiin kapearaiteinen rautatie Valkasta. Vuonna 1920 Rūjiena sai kaupungin oikeudet.


title: Rūjiena

text: Rūjienan kaupungilla on käytössään lippu, vaakuna ja kaupunginhymni. Vaakuna otettiin käyttöön vuonna 1925. Vaakunassa on kuvattu seitsemän viljaortta, jotka kuvaavat kaupungin mainetta Vidzemen vilja-aittana. Kolme sinistä pellavankukkaa kuvaavat taas kaupungin mainetta pellavan valmistuksessa. Kaupungin lippu otettiin käyttöön vuonna 2000 kaupungin 80-vuotis juhlien yhteydessä. Lipun yläosa on harmaa ja se kuvastaa aamu-usvaa. Sininen alaosa kuvastaa Rūjajokea.


title: Rivanazzano Terme

text: Rivanazzano Terme (myös pelkästään "Rivanazzano") on kunta, joka sijaitsee Pavian maakunnassa, Lombardian alueella, Pohjois-Italiassa. Kunnan pinta-ala on 29 km² ja siellä on 5 312 asukasta (31.12.2015).


title: Philippe Clerc

text: Philippe Clerc (s. 24. joulukuuta 1946 Port-Valais) on sveitsiläinen entinen yleisurheilija, joka kilpaili pikajuoksussa. Hän voitti EM-kisoissa kaksi mitalia, kultaa 200 metriltä ja hopeaa 100 metriltä Ateenassa 1969. Clerc osallistui olympialaisiin samoissa lajeissa vuonna 1972, mutta ei selviytynyt kummassakaan kilpailussa finaaliin saakka.


title: Philippe Clerc

text: Clerc meni myöhemmin naimisiin brittiläisen yleisurheilija Janet Simpsonin kanssa.


title: Mikael Sundström

text: Mikon ura alkoi kartingista, jossa hän voitti kolme Suomen mestaruutta. Paras sijoitus rallin MM-tasolla oli RAC-rallin neljäs sija B-ryhmän Peugeot 205 Turbo 16 E2 -autolla, joka ilman Juha Kankkusen eduksi tehtyä tallimääräystä olisi ollut kolmas sija. Sundströmin pitkäaikaisia kartanlukijoita olivat Voitto Silander, Juha Repo ja Jakke Honkanen.


title: Saku Sammakko ja salainen disketti

text: Saku Sammakko ja salainen disketti (alkuperäiseltä nimeltä "Kalle Stropp och Grodan Boll på svindlande äventyr") on ruotsalainen vuonna 1991 valmistunut animaatioelokuva.


title: Saku Sammakko ja salainen disketti

text: Elokuva perustuu Ruotsissa radiokuunnelmista, lastenkirjoista ja sarjakuvista tunnetuksi tulleisiin Kalle Stropp ("Herra Heikki") ja Groban Boll ("Saku Sammakko") -hahmoihin. Hahmojen "isä" Thomas Funck on luonut animaatioelokuvaan musiikin ja käsikirjoituksen sekä esittää suurimman osan elokuvan hahmoista.Elokuvaa edelsi vuonna 1987 valmistunut 30-minuuttinen animaatioelokuva "Herra Heikki ja S. Makkonen".


title: Saku Sammakko ja salainen disketti

text: Suomessa elokuva on julkaistu 1990-luvulla VHS-kasettina suomenkielisellä jälkiäänityksellä. Suomessa elokuva on esitetty televisiossa toistaiseksi yhden kerran; Yle TV2-kanavalla joulupäivänä 1996.


title: Saku Sammakko ja salainen disketti

text: Saku Sammakko ja Herra Heikki-heinäsirkka huomaavat metsässä hätäsignaaleja ja perustavat ystäviensä Pelti-Paten ("Plåt-Niklas") ja Papukaijan ("Papegojan Ragatha") kanssa etsintäpartion selvittämään, mistä oikein on kyse. Selviää, että Käpykansa on vaarassa, koska Tonto-Turbo -niminen roistosakki on suunnittelemassa tuhoavansa metsän ja rakentavansa hienon loistokkaan hotellin. Tonto-Turbolla on salainen tietokonedisketti, joilla he tunkeutuvat tietokoneverkostoon ja saavan pienellä vaivalla oikeuden parturoida koko metsän. Ryhmä yrittää keinolla millä hyvänsä saada Tonto-Turbon suunnitelmat estettyä.


title: Suomi yleisurheilun Euroopan-mestaruuskilpailuissa 2010

text: Suomi osallistui vuonna 2010 yleisurheilun EM-kilpailuihin 20. kerran. Suomen Urheiluliitto valitsi Barcelonan kisoihin 39 urheilijaa Tero Pitkämäki saavutti keihäänheitossa pronssia ja oli Suomen ainoa mitalisti. Pistesijoille yltivät viidenneksi keihäänheitossa sijoittunut Teemu Wirkkala, seitsemänneksi pituushypyssä sijoittunut Petteri Lax, seitsemänneksi sijoittunut miesten 4 × 100 metrin viestijoukkue sekä seitsemänneksi moukarinheitossa sijoittunut Merja Korpela.


text: 100 m


text: 200 m


text: 800 m


text: 1500 m


text: 5000 m


text: 10 000 m


text: 3000 m ej


text: 110 m aj


text: 400 m aj


text: 50 km kävely


text: Korkeus


text: Seiväs


text: Pituus


text: Kiekko


text: Moukari


text: Keihäs


text: 4x100 m viesti


title: Miloš Obilić

text: Miloš Obilić (Serbian kyrillisillä kirjaimilla Милош Обилић) oli legendaarinen keskiajan ritari, joka palveli herrnhutilaisen Serbian hallitsijaa, Stefan Lazar Hrebeljanovićia.


title: Johann Ferdinand Adam von Pernau

text: Ferdinand Johann Adam von Pernau, Rosenaun kreivi (7. marraskuuta 1660 Steinach am Brenner, Itävalta − 14. lokakuuta 1731 Rosenau, Haut-Rhin) oli itävaltalainen lintutieteilijä.


title: Johann Ferdinand Adam von Pernau

text: Ferdinand Pernau saapui 16-vuotiaana opiskelemaan Altdorfin yliopistoon, lähelle Nürnbergiä. Nuorena hän matkusteli Italiassa, Ranskassa ja Hollannissa, kunnes asettui Rosenauhun Coburgin lähelle, nykyisen Ranskan itäosaan, ja eli siellä loppuelämänsä ajan. Intohimoisena lintujen tutkijana hän rakennutti isoja aviaarioita, joissa pesi useita lintulajeja. Hän tarkkaili vangittujen lintujen käyttäytymistä ja keksi menetelmiä niiden kesyttämiseksi. Hän tutki lintujen elämää myös luonnossa. Lintujen yksilölliseksi tunnistamiseksi hän muun muassa kiinnitti värillisiä lankoja linnun jalkoihin, ja ehdotti poistamaan satakielen ja räkättirastaan varpaita, jota hän ei itse kuitenkaan ilmeisesti tehnyt, tai ei ainakaan tuloksista raportoinut.


title: Johann Ferdinand Adam von Pernau

text: Vuonna 1702 Pernau nimettömänä julkaisi kirjoituksen kokemuksistaan linnuista, "Unterricht was mit dem lieblichen Geschöpff, denen Vögeln, auch ausser dem Fang Nur durch die Ergründung Deren Eigenschafften und Zahmmachung oder ander Abrichtung Man sich vo Lust und Zeitvertreib machen könne : gestellt Durch den Hoch- und Wohlgebohrnen", joka saavutti niin suuren suosion, että siitä otettiin kaksi lisäpainosta. 1720 hän julkaisi esseen "Angenehme Land-Lust Deren man in Städten und auf dem Lande, ohne, sonderbare Kosten, unschuldig geniessen kan, oder von Unterschied Fang Einstellung und Abrichtung der Vögel".


title: Johann Ferdinand Adam von Pernau

text: Lintujen laulusta Pernau kirjoitti: "Täytyy ottaa huomioon, että minkä tahansa lintulajin poikanen, joka ei kuule oman lajinsa täysikasvuista lintua ja jolla ei ole toisia poikasia lähistöllään, ei koskaan opi luonnollista lauluaan täysin, vaan laulaa joltisenkin kehnosti". Pernau oli ensimmäisiä, joka julkisesti paheksui pikkulintujen tappamista.


title: Piia Posti

text: Piia Posti (s. 5. lokakuuta 1976) on suomalainen kirjailija ja opettaja. Hän on valmistunut vuonna 2001 filosofian maisteriksi Helsingin yliopistosta pääaineenaan suomen kieli ja sivuaineinaan kotimainen kirjallisuus ja opettajan pedagogiset opinnot. Vuonna 2005 häneltä julkaistiin lastenromaani "Paroni Teräksen sirkustemppu" (Karisto). Aikuistenromaani "Talven jälkeen valo" (Gummerus) ilmestyi syyskuussa 2010. Piia Posti on ollut vuosia mukana kirjoittamispiiri Nobelistiklubissa.


title: Lucy Hobbs Taylor

text: Lucy Hobbs Taylor (14. maaliskuuta 1833 Constable, New York – 3. lokakuuta 1910) oli maailman ensimmäinen täysin koulutettu naispuolinen hammaslääkäri. Hän opiskeli Ohio College of Dentistryssä Ohion osavaltiossa. Taylor muutti Chicagoon, jossa hän meni naimisiin yhdessä James M. Taylorin kanssa 24. huhtikuuta 1867. He muuttivat yhdessä Lawrenceen, Kansasiin, jossa Lucy opetti myös miehelleen hammaslääketiedettä.


title: Nokia 5730 XpressMusic

text: Nokia 5730 XpressMusic on Nokian valmistama multimediaan ja musiikin toistamiseen erikoistunut liukukansiälypuhelin, joka julkistettiin maaliskuussa ja julkaistiin myyntiin kesäkuussa 2009. Sen ominaisuuksiin lukeutuvat taustavalaistu QWERTY-näppäimistö, erityiset kamera-, äänenvoimakkuus-, pelaamis- ja musiikkinäppäimet sekä Wi-Fi-tuki (801.2b/g) ja tavallinen kiihtyvyysanturi, joka muuttaa näytön suunnan (vaaka- tai pystyasento) automaattisesti. Se käyttää Nokian Symbian OS -käyttöjärjestelmän versiota 9.3 S60-mobiilialustalla. Se on hyvin samankaltainen Nokia E75 -mallin kanssa, ainoana erona on se, että 5730 on erikoistunut musiikin toistamiseen.


title: Nokia 5730 XpressMusic

text: Näyttö on 2,4 tuuman TFT (mitattu vinottain) ja siinä on 240×320:n pikselin QVGA-tarkkuus. 3,5 mm:n äänijakkiliitin mahdollistaa tavallisten kuulokkeiden käyttämisen ja puhelin on saatavilla vaaleanpunaisena, punaisena, sinisenä tai hopeanvärisenä. Nokian Ovi-verkkopalvelun käytön mahdollistava verkkosovellus on esiasennettuna puhelimeen.


title: Nokia 5730 XpressMusic

text: Kuten monet muut saman hintaluokan puhelimet, siinä on 3,15 megapikselin kamera (Carl Zeiss -optiikalla, LED-salamalla ja 30fps VGA -tallennustuella) sekä satelliitti- ja verkko-ohjattu A-GPS-tuki. N-Gage-pelialustaa tuetaan, mikä mahdollistaa käyttäjien kokeilla, ostaa ja pelata 3-D N-Gage -pelejä (joita voi ladata sovelluksen kautta). Puhelin on myös täysin 3.5G-yhteensopiva, mikä mahdollistaa mobiili-internetkäytön jopa 7.2 MB/s:n tiedonsiirtonopeuksilla (sekä äänipuhelut, videopuhelut ja sähköpostin). Kun puhelin on yhdistettynä tietokoneeseen, se voi toimia langattomana laajakaistamodeemina olemassa olevan verkon kautta.


title: Nokia 5730 XpressMusic

text: Laite voi myös tuottaa, lukea, ja rajoitetussa määrin muokata (vain muokkaajan versiossa) Microsoft Word-, PowerPoint- ja Excel-tiedostoja. PDF-tiedostoja voi katsella Adobe Reader LE 1.5.0:n avulla ja RealPlayer on mukana videojen suoratoistoa varten (esim. YouTubesta).


title: Nokia 5730 XpressMusic

text: Tallennustila on laajennettavissa jopa 16 gigatavuun asti microSD-muistikortin avulla.


title: Nokia 5610

text: Nokia 5610 on Nokian valmistama musiikkipuhelin, joka kuuluu Nokian XpressMusic-tuoteperheeseen. Puhelin esiteltiin elokuussa 2007 ja markkinoille se tuli saman vuoden lokakuussa.


title: Jonathan Quick

text: Jonathan Douglas Quick (s. 21. tammikuuta 1986 Milford, Connecticut, Yhdysvallat) on yhdysvaltalainen jääkiekkomaalivahti ja olympiamitalisti, joka torjuu NHL-joukkue Los Angeles Kingsissä. Hän on joukkueen ykkösmaalivahti ja kolmannen kierroksen varaus kesältä , kun Kings varasi Quickin numerolla 72.


title: Jonathan Quick

text: Quick on NHL:n historian eniten nollapelejä pelannut yhdysvaltalainen maalivahti.


title: Jonathan Quick

text: Quick pelasi ennen varaustaan kolme vuotta USHS-joukkue Avon Old Farmsissa. Sen jälkeen hän pelasi vuodet 2005–2007 Massachusetts Amherstin yliopistojoukkueessa, jossa Quick valittiin Hockey Eastin sekä NCAA:n itäisen konferenssin toiseen tähdistökentälliseen. Quick teki maalin tammikuussa 2007. Quick siirtyi kaudeksi 2007–2008 Los Angeles Kingsin organisaatioon, joka oli varannut hänet kolmannella kierroksella . Hän pelasi suurimman osan kaudestaan ECHL-joukkue Reading Royalsissa. Quick sai peliaikaa myös 19 ottelun verran AHL-joukkue Manchester Monarchsista ja kolmen ottelun verran NHL:stäkin. Hän debytoi NHL:ssä 6. joulukuuta 2007, jolloin Quick torjui 8–2-voiton Buffalo Sabresista.


title: Jonathan Quick

text: Kauden 2008–2009 Quick aloitti farmissa, jossa hän taisteli ykkösvahdin paikasta Jonathan Bernierin kanssa. Quick sai joulukuussa 2008 kutsun NHL:ään, kun Kingsin kakkosmaalivahti Erik Ersberg kärsi nivusvammasta. Hän nousi nopeasti kolmosvahdin paikalta joukkueen ykkösvahdiksi ja syrjäytti myös Jason LaBarberan, joka kaupattiin kauden aikana Vancouver Canucksiin. Quick pelasi tulokaskaudellaan 44 NHL-ottelua ja torjui niissä neljä nollapeliä. Sittemmin hän on vakiinnuttanut paikkansa Kingsin ykkösmaalivahtina.


title: Jonathan Quick

text: Lokakuussa 2009 Quick teki Kingsin kanssa kevääseen 2012 ulottuvan jatkosopimuksen.


title: Jonathan Quick

text: Kaudella 2011–2012 Quick voitti Stanley Cupin Los Angeles Kingsissä. Quick sai pudotuspelien arvokkaimmalle pelaajalle myönnettävän Conn Smythe Trophyn samalla kaudella. Näin hänestä tuli Brian Leetchin ja Tim Thomasin jälkeen kolmas yhdysvaltalainen jääkiekkoilija, joka on voittanut Conn Smythen. Quick torjui pudotuspeleissä 20 ottelua, joista 16 päättyi Kingsin voittoon. Pudotuspeleissä hänen päästettyjen maalien keskiarvonsa oli 1,41 ja torjuntaprosenttinsa 94,6. Lisäksi hän pelasi sekä tuli valituksi NHL:n toiseen tähdistökentälliseen.


title: Jonathan Quick

text: Kauden jälkeen kesällä 2011–2012 Quick ja Kings solmivat peräti kymmenen vuoden mittaisen kauteen 2022–2023 kestävän jatkosopimuksen.


title: Jonathan Quick

text: Kauden 2013–2014 runkosarjan päätteeksi Quickille myönnettiin Los Angeles Kingsin riveissä William M. Jennings Trophy runkosarjassa vähiten maaleja päästäneenä maalivahtina. Kesäkuussa Quick onnistui Stanley Cup -finaaleissa pelaamana nollapelin New York Rangersia vastaan Madison Square Gardenissa pelatussa vierasottelussa. Edellisen kerran Rangers oli nollattu sen kotiottelussa vuonna 1972. Kausi päättyi lopulta Quickin Stanley Cup -juhliin Kingsin kanssa jo toista kertaa kolmen kauden aikana.


title: Jonathan Quick

text: Kaudella 2014–2015 Quick pelasi peräti 72 NHL:n runkosarjaottelua torjuntaprosentilla 91,9.


title: Jonathan Quick

text: Maaliskuussa 2016 Quick pelasi nollapelin ottelussa Chicago Blackhawksia vastaan. Näin hänestä tuli 41 pelatulla nollapelillä kaikkien aikojen eniten nollapelejä pelannut yhdysvaltalaismaalivahti NHL:ssä. Hänet valittiin kauden 2015–2016 päätteeksi toista kertaa urallaan ehdokkaaksi Vezina Trophyn saajaksi. Quick pelasi kauden aikana 68 runkosarjaottelua torjuntaprosentilla 91,8. Lisäksi hän pelasi pudotuspeleissä Kingsin kaikki viisi ottelua ensimmäisellä kierroksella, jonka jälkeen San Jose Sharks tiputti joukkueen jatkosta.


title: Jonathan Quick

text: Quick voitti olympiahopeaa Vancouverin olympialaisista 2010. Hän ei kuitenkaan saanut torjuntavastuuta Yhdysvaltain joukkueesta toimiessaan joukkueen kolmosmaalivahtina. Quick valittiin vuoden 2014 talviolympialaisiin Sotshiin edustamaan Yhdysvaltoja. Quick oli turnauksessa joukkueen pelaava maalivahti, kun Yhdysvallat sijoittui lopulta neljänneksi hävittyään pronssiottelun Suomelle 5–0.


title: Jonathan Quick

text: Quick valittiin edustamaan Yhdysvaltojen maajoukkuetta vuoden 2016 maailmancupissa.


title: Jonathan Quick

text: Quickilla on vaimo Jaclyn, tytär Madison Mychal Quick (s. 2010) sekä poika Carter (s. 2013). Jaclynin sisko Alicia on naimisissa Buffalo Sabersin Matt Moulsonin kanssa. Moulson on aiemmin pelannut Quickin joukkuetoverina Los Angeles Kingsin organisaatiossa kausina 2007–2008 ja 2008–2009.


title: Niels Holst-Sørensen

text: Niels Holst-Sørensen (s. 19. joulukuuta 1922 Sønder Felding) on tanskalainen entinen yleisurheilija, joka kilpaili pika- ja keskimatkojen juoksussa. Oslo EM-kilpailuissa 1946 hän voitti 400 metrillä kultaa ja 800 metrillä hopeaa. Urheilu-uransa jälkeen hän on toiminut muun muassa Tanskan ilmavoimien komentajana, maansa edustajana Natossa ja Kansainvälisen olympiakomitean jäsenenä.


title: Niels Holst-Sørensen

text: Holst-Sørensen edusti seuratasolla vuosina 1941–1943 Herning GF:ää, jonka jälkeen hän siirtyi kööpenhaminalaiseen Københavns Idræts Forening -seuraan. Hän voitti EM-kisoissa kaksi mitalia: kultaa 400 metrin juoksusta Oslosta 1946 ja hopeaa 800 metriltä samoista kisoista. Holst-Sørensen osallistui olympialaisiin urheilijana kerran, vuonna 1948. Hän kilpaili 800 metrin juoksussa, jossa hän sijoittui yhdeksänneksi. Holst-Sørensen voitti lajeissaan Tanskan-mestaruuden yhteensä 18 kertaa. Hän juoksi vuonna 1943 800 metrillä ennätyksekseen ajan 1.48,9, joka oli kauden kärkitulos maailmassa. Holst-Sørensen ei pystynyt enää parantamaan aikaansa, joten tulos jäi hänen ennätyksekseen. Seuraavana vuonna hän juoksi 400 metrillä ajan 47,6, joka oli myös maailman kärkitulos kyseisenä vuonna ja jäi hänen ennätystuloksekseen.


title: Niels Holst-Sørensen

text: Holst-Sørensen toimi urheilu-uransa jälkeen urheiluvaikuttajana. Hän oli Kansainvälisen olympiakomitean jäsen vuosina 1977–2002 ja oli Tanskan olympiakomitean puheenjohtaja 1981–1984. Kansainvälisessä olympiakomiteassa (KOK) Holst-Sørensen oli talviolympialaisten järjestelykomitean jäsen kaikissa vuosina 1994–2002 järjestetyissä kisoissa. Kun hän lopetti työnsä KOK:ssa vuonna 2002, hänet nimitettiin sen kunniajäseneksi.Holst-Sørensen opiskeli Tanskan kuninkaallisessa sotilasakatemiassa ja palveli armeijassa luutnanttina yleisurheilu-uransa aikana. Hänet siirrettiin ilmavoimiin vuonna 1950, ja hän yleni siellä aina kenraalimajurin arvoiseksi ja Tanskan ilmavoimien komentajaksi. Tässä tehtävässä hän oli vuosina 1970–1982. Vuosina 1982–1986 hän toimi Tanskan edustajana puolustusliitto Natossa. Eläkkeelle hän jäi vuonna 1987.


title: Oleksandr Klymenko

text: Oleksandr Klymenko (, , "Aleksandr Klimenko"; 27. maaliskuuta 1970 Kiova – 7. maaliskuuta 2000 Kiova) oli ukrainalainen yleisurheilija, joka kilpaili kuulantyönnössä. Hän voitti Neuvostoliittoa edustaessaan pronssia Tokion MM-kisoista 1991 ja Ukrainaa edustaessaan EM-kultaa Helsingistä 1994. Klymenko osallistui olympialaisiin vuosina 1992 ja 1996. Hänen paras sijoituksensa kisoista oli kahdeksas tila, jonka hän saavutti Barcelonassa 1992.


title: Oleksandr Klymenko

text: Klymenko kuoli ampumaonnettomuudessa vuonna 2000.


title: Ian Newton

text: Ian Newton (s. 1940) on englantilainen lintutieteilijä.


title: Ian Newton

text: Newton oli kiinnostunut linnuista jo lapsena Derbyshiressä. Teini-ikäisenä hän viehättyi erityisesti peipoista. Hän opiskeli Bristolin yliopistossa ja väitteli tohtoriksi peippojen käyttäytymisestä Oxfordin yliopistosta. Hän johti varpushaukan populaatiobiologiatutkimusta Etelä-Skotlannissa 27 vuoden ajan, ja tutki myös nokkavarpusten aiheuttamia vahinkoja hedelmätarhoissa. Myöhemmin hän on tutkinut myös hanhien ekologiaa ja torjunta-aineiden aiheuttamia muutoksia petolintujen elimistössä.


title: Ian Newton

text: Ennen eläkkeelle jäämistään Newton toimi vanhempana tutkijana Ison-Britannian Natural Environment Research Councilissa. Hän on toiminut Monks Wood Research Stationin Avian Biology Sectionin johtajana 1989–2000, "The Peregrine Fund"in hallituksen puheenjohtajana, Kuninkaallisen Lintujensuojeluneuvoston ("Royal Society for the Protection of Birds") puheenjohtajana, ja Oxfordin yliopiston vierailevana lintutieteen professorina. Hän on myös toiminut British Ornithologists' Unionin ja British Ecological Societyn puheenjohtajana.


title: Ian Newton

text: Newtonille on myönnetty useita kunnianosoituksia, hän on muun muassa Brittiläisen imperiumin ritarikunnan jäsen (1999) ja Royal Societyn jäsen (1994), hänelle on myönnetty RSPB:n Kultainen mitali, BTO:n Union Medal, sekä American Ornithologists' Unionin Elliott Coues Award.


title: Kurt Schork

text: Kurt Schork (1947 – 24. toukokuuta 2000) oli yhdysvaltalainen sotakirjeenvaihtaja. Daytonin rauhansopimuksen neuvottelijana toiminut yhdysvaltalaisdiplomaatti Richard Holbrooke arvioi häntä näin: "Kurt Schork oli yksi rohkeimmista, älykkäimmistä ja hienoimmista journalisteista, joiden kanssa olen 35 vuoden aikana työskennellyt. Hän oli lähes aina oikeassa."


title: Kurt Schork

text: Ennen journalistin uraansa Schork toimi New Yorkin liikenneviraston johdossa ja kiinteistönvälittäjänä. Ennen 40 vuoden ikää hän päätti kokeilla toimittajan ammattia Aasiassa toimivan tyttöystävänsä esimerkin mukaisesti. Hän ehti yli kymmenen vuoden aikana raportoida lukuisia sotia niin Afrikasta kuin Itä-Timoristakin. Bosnian sodan aikana hän toimi piiritetyssä Sarajevossa ja toi maailman tietoisuuteen muun muassa Sarajevon ”Romeon ja Julian”, eri etnisistä ryhmistä olleet rakastavaiset, jotka tarkka-ampuja murhasi sillalle heidän ollessaan pakenemassa kaupungista.


title: Kurt Schork

text: Uutistoimisto Reutersiä edustanut Schork ja uutistoimisto AP:n valokuvaaja, espanjalainen Miguel Gil Moreno de Mora murhattiin toukokuussa 2000 heidän ollessaan raportoimassa Sierra Leonen sisällissodasta.


title: József Kovács

text: József Kovács on ainakin seuraavien henkilöiden nimi:


title: Rockstar Leeds

text: Rockstar Leeds (ennen Mobius Entertainment) on englantilainen pelitalo, joka toimii Rockstar Gamesin alaisuudessa.


title: Take-Two Interactive

text: Take-Two Interactive on yhdysvaltalainen videopelien kehittäjä. Take-Two omistaa myös Rockstar Gamesin ja 2K Gamesin.


title: Take-Two Interactive

text: Vuonna 2008 ilmoitettiin että Electronic Arts olisi ostamassa Take-Twon, kauppa ei kuitenkaan toteutunut.


title: József Kovács (pikajuoksija)

text: József Kovács (14. maaliskuuta 1911 Budapest – 18. elokuuta 1990 Budapest) oli unkarilainen yleisurheilija, joka kilpaili pikajuoksussa, pika-aitajuoksussa ja 400 metrin aitajuoksussa. Hän voitti EM-kilpailuissa kolme mitalia, Torinossa 1934 kultaa 110 metrin aitajuoksusta ja hopeaa 4 kertaa 100 metrin viestistä sekä hopeaa 400 metrin aidoista Pariisissa 1938. Lisäksi Kovács sijoittui neljänneksi 200 metrin juoksussa vuonna 1934. Hän osallistui olympialaisiin Berliinin kisoissa 1936. Hänen paras olympiasijoituksensa oli kuudes tila 4 × 400 metrin viestistä.


title: Jan Firbas

text: Jan Firbas (25. maaliskuuta 1921 – 5. toukokuuta 2000) oli tšekkiläinen filologi ja Brnon Masaryk-yliopiston emeritusprofessori.


title: Jan Firbas

text: Firbas tuli Masaryk-yliopiston englannin kielen ja amerikanistiikan laitokselle professori Josef Vachekin assistentiksi vuonna 1945. Hän saavutti filosofian tohtorin arvon englannin kielessä vuonna 1948. Keväällä 1968 hänelle myönnettiin apulaisprofessuuri, mutta virka jäädytettiin 23 vuodeksi ja Firbas joutui poliittiseen epäsuosioon. Vuonna 1971 hän sai valmiiksi korkeimpaan tšekkiläiseen oppiarvoon, Doctor of Sciences, oikeuttavan, yleiseen kielitieteeseen kuuluvan väitöskirjansa, mutta hän sai puolustaa sitä vasta vuonna 1991 poliittisen vapautumisen myötä. Vuonna 1991 hänestä tuli myös professori.


title: Jan Firbas

text: Firbas sai aikaan laajan tieteellisen tuotannon, ja hän toimi vierailevana professorina muun muassa Isossa-Britanniassa, Itävallassa, Yhdysvalloissa ja Intiassa. Hänet kutsuttiin Turun yliopiston kunniatohtoriksi vuonna 2000 mutta hän ennätti kuolla kolme viikkoa ennen promootiota.


title: Jan Firbas

text: Firbas keskittyi tutkimuksissaan erityisesti funktionaalisen lauseperspektiivin (FSP) lingvistiikkaan. Hän tutki varsinkin englannin kieltä ja vertaili sitä erityisesti tšekin kieleen.


title: Radek Martínek

text: Radek Martínek (s. 31. elokuuta 1976 Havlíčkův Brod, Tšekkoslovakia) on tšekkiläinen jääkiekkopuolustaja ja kaksinkertainen maailmanmestari. Martínekin vahvuuksia ovat avaussyötöt, lyöntilaukaus ja asenne.


title: Radek Martínek

text: Martínek pelasi ensimmäiset miesten pelinsä Tšekin toiseksi korkeimmalla sarjatasolla 1. Národní Hokejová Ligassa. Kaudella 1994–1995 hän edusti KLH Vajgar Jindřichův Hradecia ja kaudella 1995–1996 HC Rebel Havlíčkův Brodia. Martínek siirtyi kaudeksi 1996–1997 Tšekin pääsarjaan Extraliigaan ja HC České Budějovicen joukkueeseen. Hän teki siellä läpimurtonsa kaudella 1998–1999, jolloin hän teki tehot 12+13=25. Kesällä New York Islanders varasi Martínekin yli-ikäisenä (23 vuotta) numerolla 228. Vaikka hän teki Extraligan piste-ennätyksensä kaudella 1998–1999, niin Martínek oli seuraavalla kaudella 1999–2000 HC České Budějovicen tehokkain puolustaja 23 pisteellään.


title: Radek Martínek

text: Kaudeksi 2001–2002 Martínek siirtyi New York Islandersiin. Hänen kautensa päättyi kuitenkin jo 23 ottelun jälkeen polvivamman takia marraskuussa 2001. Martínek on pelannut koko NHL-uransa Islandersissa. Hän murtautui joukkueeseen kunnolla kaudella 2002–2003. Martínek on kuitenkin kärsinyt paljon loukkaantumisista, ja monet hänen kausistaan ovat jääneet lyhyiksi. Martínek on parhaillaan tehnyt NHL:n runkosarjassa 17 pistettä kausina 2005–2006 ja 2006–2007. Hän pelasi 1. Národní Hokejová Ligaa HC České Budějovicessa. Martínek oli nostamassa joukkuetta takaisin Extraligaan keväällä 2005.


title: Radek Martínek

text: Martínek pelasi Islandersissa lopulta kevääseen 2011. Hän edusti joukkuetta kaikkiaan 10 kauden ajan 453 ottelussa ja teki niissä 103 pistettä. Kesällä 2011 Martínek teki sopimuksen Columbus Blue Jacketsin kanssa. Kaudet 2012–2014 hän pelasi jälleen Islandersissa.


title: Radek Martínek

text: Martínek pelasi MM-kilpailuissa vuosina 2000 ja 2001 voittaen molemmista maailmanmestaruuden. Hän oli vuoden 2001 MM-kilpailujen +/- -tilaston voittaja lukemalla +12 yhdessä Ruotsin Daniel Tjärnqvistin kanssa.


title: Ferdinando Monfardini

text: Ferdinando Monfardini (s. 20. marraskuuta 1984 Isola della Scala) on italialainen moottoriurheilija. Hän on kilpaillut Formula Renault -sarjassa vuosina 2001–2003 ja 2005, Formula 3000 -luokassa vuosina 2003–2004, GP2-sarjassa kausina 2005–2006 saavuttaen 11 pistettä ja FIA GT Championship -sarjassa vuonna 2007. Kaudet 2008–2010 Monfardini ajoi International GT Open -sarjassa.


title: TUL:n pesäpallomestaruus 1952

text:
Työväen Urheiluliiton pesäpallomestaruus 1952 ratkaistiin cup-kilpailuna.
Loppuottelussa, joka venyi aina kuuteen jatkovuoroon saakka, Työväen Mailapojat kukisti Jyväskylän Veikot.


title: Nils Poppe

text: Nils Einar Poppe (vuoteen 1966 Jönsson; 31. toukokuuta 1908 Malmö – 28. kesäkuuta 2000 Helsingborg) oli ruotsalainen näyttelijä.


title: Nils Poppe

text: Poppe syntyi isättömänä ja nimettömänä. Kaksivuotiaana hän sai kasvatti-isän ja tältä sukunimekseen Jönsson. Hän työskenteli nuorena sementtitehtaassa, josta Malmön työväenyhdistys lähetti hänet kansankorkeakouluun opiskelemaan valtio-oppia. Hänet havaittiin lahjakkaaksi näyttelijäksi ja hän pääsi Oscar Wingen johtamaan ja omistamaan Malmön Hippodrom-teatteriin. Winge keksi hänelle taiteilijanimen Nils Poppe, josta tuli myöhemmin hänen virallinen nimensä.


title: Nils Poppe

text: Nils Poppe esiintyi ensi kerran näyttämöllä vuonna 1930. Hän työskenteli neljä vuotta Malmössä teatterin kuorossa ja baletissa. Tuolloin hän päätti siirtyä koomikon uralle. Vuonna 1935 hän siirtyi Tukholman työväentalon teatterin revyypuolelle. Hän teki siellä ensimmäisen Chaplin-tulkintansa, ja sittemmin hän saikin lempinimekseen "Ruotsin Chaplin". Hän esiintyi Södra-teatterissa ja teki lopullisen läpimurtonsa Oscarin teatterin operetissa "Sinitakit" vuonna 1942. Hän esiintyi "Sinitakeissa" yli 900 kertaa mutta Arthur Rosen ja Douglas Furberin "Takapihan lordissa" ("Me and My Girl") vieläkin useammin, eri teattereissa kaikkiaan 1 041 kertaa.


title: Nils Poppe

text: Vuonna 1937 Poppe esiintyi sivuroolissa elokuvassa "Vahva Adolf". Hän esiintyi 24 vuoden aikana 37 elokuvassa, ja uran huippuhetkiä olivat ilveilijän rooli Ingmar Bergmanin elokuvassa "Seitsemäs sinetti" ja kirkkoherran rooli saman ohjaajan elokuvassa "Paholaisen silmä". Hänen viimeinen elokuvansa oli "Sten Stensson palaa takaisin", jossa hän esitti koomista Sten Stenssonia. Sotilasfarsseissa hän näytteli Fabian Pommi -nimistä koomista hahmoa.


title: Nils Poppe

text: Nils Poppe toimi vuoteen 1994 saakka Helsingborgin kunnallisen Fredriksdalin kesäteatterin johtajana. Teatterin nauhoitetut esitykset keräsivät myös runsaslukuisen televisioyleisön.


title: Nils Poppe

text: Nils Poppe julkaisi elämäkertakirjan "Poppe i ljus och mörker".


title: Carolus Clusius

text: Jules Charles de l'Écluse tai Carolus Clusius (19. helmikuuta 1526 Arras – 4. huhtikuuta 1609 Leiden) oli flaamilainen kasvi- ja eläintieteilijä, jota usein kutsutaan tropiikin eläintieteen isäksi.


title: Carolus Clusius

text: Clusius opiskeli lääketiedettä Montpellier’ssa kuuluisan Guillaume Rondeletin johdolla. Hän ei kuitenkaan koskaan harjoittanut lääkärin ammattia. 1573 Maksimilian II nimitti hänet Wienin keisarillisen lääkekasvipuutarhan prefektiksi. 1580-luvun loppupuolella hän muutti Frankfurt am Mainiin, kunnes hänet lokakuussa 1593 nimitettiin Leidenin yliopiston professoriksi. Hän oli luomassa Hortus Academicusta, erästä varhaisimmista eurooppalaisista kasvitieteellisistä puutarhoista, Leideniin, ja hänen tarkkojen muistiinpanojensa perusteella puutarha on rekonstruoitu lähes alkuperäiseksi.


title: Carolus Clusius

text: Clusius perehtyi etenkin Alppien kasvistoon, ja hänen kunniakseen on nimetty kasveja ja kasvisuku "Clusia".


title: Carolus Clusius

text: Kirjassaan "Exoticorum libri decem" Clusius kuvaili lukuisia eksoottisia kasveja ja eläimiä, joita laivat toivat Hollannin satamiin. Linnuista hän kuvaili ensi kerran kypäräkasuaarin, patagonianpingviinin, isoparatiisilinnun, prinsessaparatiisilinnun, rubiinijousipyrstön, haukka-aratin, lörppölurin ja rubiini-iibiksen. Teoksessa hän kuvailee myös sittemmin sukupuuttoon kuolleita lajeja, kuten siivetönruokin ja Maskareenien "Aphanapteryx"in.


title: Ritaharjun koulu

text: Ritaharjun koulu on Oulussa Ritaharjun kaupunginosassa sijaitseva peruskoulu, joka kattaa vuosiluokat 1–9. Koulu toimii syksyllä 2010 avatussa Ritaharjun monitoimitalossa. Rehtorina toimii Pertti Parpala. Koulussa on noin 1 500 oppilasta ja on samalla Suomen suurin koulu.


title: Ritaharjun koulu

text: Monitoimitalo sisältää peruskoulun ohella muun muassa nuorisotoiminnalle varatun tilan, kirjaston, päiväkodin sekä liikunta- ja ruokasalin. Talon yleisöaula toimii rakennuksen keskuspisteenä, josta pääsee eri tiloihin.


title: Petexbatún

text: Petexbatún on pieni järvi Guatemalassa eteläisellä Peténin alueella. Se sijaitsee Sayaxchén lähellä ja laskee samannimistä jokea pitkin Usumacintajokeen ja siitä edelleen Pasiónjokeen. Järven seutu on tunnettu historiasta sotaisana maya-alueena.


title: Petexbatún

text: Petexbatúnin lähialue tunnetaan parhaiten muinaisen mayasivilisaation sotaisimpana alueena jolla sotiin liittyvä ihmisuhraus oli yleistä. Alueen tunnetuimmat keskukset olivat Dos Pilas, Aguateca ja Seibal. Muita keskuksia olivat muun muassa Itzan Tamarindito, Punta de Chimino, Nacimiento ja varhainen Altar de Sacrificos, joka hallitsi aluetta klassisella ajalla noin vuoteen 650. Sen valta ulottui lähinnä Petexbatúnin luonaisosiin.


title: Petexbatún

text: 600- ja 700-luvuilla Dos Pilas laajensi valtansa alueelle ja siitä tuli militaristinen imperiumi. Dos Pilasin toinen ja kolmas hallitsija, jotka hallitsivat 698-741, aloittivat valloitussodat aiempien rituaalisten sotien sijaan. Jo Tikalista kotoisn ollut kuningas Piikivi-taivas-jumala-K oli aloittanut sodat noustuaan valtaistuimella. Vuosina 740-771 vallineen Jumala-K-taivas_ma kinan vallitessa Dos Pilasin valta oli laajimmillaan, ja imperiumi alkoi luhistua noin vuonna 790.


title: Petexbatún

text: Petexbatúnin alue oli ensimmäinen, joka hylättiin mayahistorian jälkiklassisella ajalla. Monet Petexbatúnin keskuksista romahtivat jo 700-luvulla. Kaivausten perusteella Dos Pilasin kuninkuus lakkasi 761 Tamaridinton kuninkaan valloitussotaan, ja Dos Pilas oli ensimmäinen suuri luhistunut keskus. Sodat yleistyivät 761-830. Kun maya-alueella käytiin jatkuvia sotia, Dos Pilasin suojelijakaupunki Calakmul romahti. Calakmulhan oli toinen maya-alueen "supervalloista" ja mahtavan Tikalin kilpailija. Dos Pilasin vallan alla olevat pienet kaupungit alkoivat kapinoida Calakmulin romahtamisen jälkeen.


title: Petexbatún

text: Pienempienkin Petexbatúnin kaupunkien hallitsijat hävisivät 807. Aguatega hylättiin noin 830. Arkeologi Arthur Demarestin mukaan romahdus johtui sodista eikä kuivuudesta. Dos Pilasissa ja Aguatecassa on nähtävissä tilapäisiä linnoitteita. Luultavasti Putúnin mayojen kaappaama Seibal ei kuitenkaan romahtanut. Viimeinen Petexbatúnissa kukoistanut suuri keskus Seibal hylättiin 889.


title: Puuc

text: Puuc on Meksikon Yucatánin osavaltiossa sijaitsevan alueen ja sille tyypillisen mayojen arkkitehtuurityylin nimi. Sana "puuc" tulee maya-kielen kukkulaa tarkoittavasta sanasta. Tyyli on tyypillinen paikoille, jotka ovat peräisin myöhäisklassiselta kaudelta ja klassisen ajan lopulta eli noin vuosilta 600-1000. Puuc-reitin varrella olevia paikkoja ovat esimerkiksi Labná, Xlapak, Sayil, Kabah ja Uxmal. Tyyli levisi koko Jukatanin niemimaalle. Tyypillistä sille olivat geometrisista kuvioista koostuvat kivimosaiikit, jotka koristivat rakennusten julkisivuja ja rakennusten ulkonurkissa olevat kivinaamiot, jotka kuvasivat yleensä mayojen sateen jumala Chacia.


title: Duncan Kyle

text: Duncan Kyle (oik. John Broxholme, 11. kesäkuuta 1930 Bradford, West Yorkshire – 24. kesäkuuta 2000 Bury St Edmunds, Suffolk) oli englantilainen jännityskirjailija. Hän oli Alistair MacLeanin, Desmond Bagleyn ja Hammond Innesin ohella brittiläisen suoraviivaisen ja kovavauhtisen jännitysviihteen johtavia nimiä.


title: Duncan Kyle

text: John Broxholme pääsi 16-vuotiaana bradfordilaisen "Telegraph and Argus" -lehden palvelukseen ja työskenteli alalla parikymmentä vuotta toimittajana, toimitussihteerinä ja päätoimittajana eri sanoma- ja aikakauslehdissä Leicesterissä, Leedsissä ja Lontoossa. Kirjailijanuransa hän aloitti vuonna 1967 romaanilla "The War Queen", joka oli hänen 14 romaanistaan ainoa J. F. Broxholme -nimellä julkaistu. Tämän jälkeen hän otti käyttöön iskevämmän ja helpommin kirjoitettavan pseudonyymin Duncan Kyle.


title: Duncan Kyle

text: Duncan Kylen toiminnalliset seikkailuromaanit nousivat myyntilistojen kärkipäähän eri puolilla maailmaa 1970- ja 1980-luvuilla. Romaanien tapahtumapaikkoina olivat muun muassa arktiset maisemat ("Jääkalterit", "Jääkuilu"), Skotlannin myrskyävät kalliorannat ("Pelon kehto") ja Borneon viidakko ("Vihreään helvettiin"). Hänen romaaneistaan on edellä mainittujen lisäksi suomennettu ainakin "Jäljitysleikki", "Musta ritarikunta", "Pelkurin palkka" sekä Desmond Bagleyn muistolle omistettu "Kuninkaan komissaari". Viimeisen romaaninsa "Exit" hän julkaisi vuonna 1993.


title: Duncan Kyle

text: Kyle kirjoitti kaikki romaaninsa vanhanaikaisella täytekynällä. Romaanien nimien keksimiseen hän sai apua kirjailijaystäviltään Dick Francisilta ja Ruth Rendelliltä.


title: Duncan Kyle

text: Duncan Kyle kuoli 70-vuotiaana kesäkuussa 2000 muutamia viikkoja aiemmin saamansa aivohalvauksen seurauksena.


title: Auvinen

text: Auvinen on suomalainen sukunimi, joka on muun muassa seuraavilla henkilöillä:


title: Henri Coandă

text: Henri Marie Coandă (7. kesäkuuta 1886 – 25. marraskuuta 1972) oli romanialainen aerodynaamikko, joka kehitti vuonna 1910 suihkumoottorilla varustetun lentokoneen Coandă-1910:n. Hän löysi virtausmekaniikan ilmiön, jota kutsutaan Coandă-ilmiöksi.


title: Henri Coandă

text: Coandă syntyi Bukarestissa. Hän oli suuren perheen toinen lapsi. Hänen isänsä oli kenraali Constantin Coandă, joka toimi matematiikan professorina Kansallisessa sillan- ja tienrakennuskoulussa.


title: Henri Coandă

text: Coandă joutui 13-vuotiaana isänsä määräyksestä sotilaskouluun, josta valmistui 1903 ylikersanttina. Hän alkoi opiskella Bukarestin Tykistö-, sotilas- ja laivastoinsinöörien koulussa, joska hänet lähetettiin 1904 Saksaan, jossa opiskeli Berliinin teknillisessä korkeakoulussa Charlottenburgissa. Coandăsta tuli tykistöupseeri, mutta hänen kiinnostuksensa oli lentämisessä. Hän rakensi Romanian armeijalle eräänlaisen ohjuksen ja opiskeli sen jälkeen Liègessä, Belgiassa, vuodet 1907–1908. Hän erosi armeijasta ja teki pitkän automatkan (Isfahan–Teheran–Tiibet). Palattuaan hän jatkoi Pariisiin, jossa opiskeli École Nationale Superieure d'Ingenieurs en Construction Aéronautique -yliopistossa valmistuen vuodessa lentokoneinsinööriksi.


title: Henri Coandă

text: Hän alkoi tutkia virtauksen mekaniikkaa Gustave Eiffelin ja Paul Painlevén kanssa. Hän löysi rajakerrokseen liittyvän Coandă-ilmiön.


title: Henri Coandă

text: Vuonna 1910 hän rakensi Gianni Capronin työtilassa maailman ensimmäisen suihkukoneen, Coandă-1910:n, joka lensi muun muassa toisen International Aeronautic Salon -näyttelyn aikana Pariisissa. Pyörivän ahtimen sijasta ilma puristettiin 4-sylineterisellä mäntämoottorilla. Paineilma syötettiin kahteen polttokammioon, joiden purkautuva kuuma kaasu aikaansai reaktiovoiman. Seuraava suihkukone lensi vasta 30 vuotta myöhemmin, se oli Caproni Campini N.1.


title: Henri Coandă

text: Vuodet 1911–1914 hän toimi Bristol Aeroplane Companyn teknisenä johtajana.


title: Henri Coandă

text:
Vuonna 1915 hän siirtyi Ranskaan, jossa toimi I maailmansodan ajan Delaunay-Belleville, jossa suunnitteli muun muassa Coandă-1916-koneen. Coandă konsultoi 1950-luvulla Carevelle-matkustajakoneen suunnittelussa.
1920- ja 1930-luvuilla hän kehitti rakettikelkan ja suunnitteli junan aerodynamiikkaa. Vuonna 1934 hän sai Ranskassa patentin Coandă-ilmiölle. Vuonna 1935 hän kehitteli pintaliitäjää Aerodina Lenticulara. Hän kehitti myöhemmin Avro Canada -yhtiölle ”sotilaallisia lentäviä lautasia”, jotka Yhdysvaltain ilmavoimat osti ja julisti salaisiksi.


title: Henri Coandă

text: Vuonna 1969 hän palasi sosialistiseen Romaniaan, jossa toimi tieteellisen INCREST-instituutin johtajan vuoteen 1971, jonka jälkeen johti Elie Carafolin kanssa Bukarestin teknillisen korkeakoulun lentotekniikan osastoa.


title: Henri Coandă

text: Coandă kuoli Bukarestissa 25. marraskuuta 1972. Bukarestin lentoasema on nimetty hänen mukaansa Henri Coandăn kansainväliseksi lentoasemaksi.


title: Kaipainen

text: Kaipainen on suomalainen sukunimi, joka on muun muassa seuraavilla henkilöillä:


title: Kallioniemi (täsmennyssivu)

text: Kallioniemi on:


title: Coandă-ilmiö

text: Coandă-ilmiö on virtauksen pyrkimys kääntyä kohti sitä lähellä olevaa pintaa. Ilmiötä tutki ensimmäisenä tieteellisesti romanialainen Henri Coandă 1900-luvun alussa, joka sai vuonna 1934 ranskalaisen patentin "Method and apparatus for deviation of a fluid into another fluid" -tutkimuksestaan.


title: Coandă-ilmiö

text: Ilmiö johtuu siitä, että kun virtaus ei rakenteen kohdalla pysty aikaansaamaan nesteen ylöstaitetta, virtaus kääntyy itse kohden rakennetta.


title: Coandă-ilmiö

text: Coandă-ilmiötä käytetään nostovoimaa lisäävissä laipoissa. Ilman sitä virtaus irtoaisi.


title: Seitsemän vampyyriä

text: Seitsemän vampyyriä on Ivan Cardoson ohjaama brasilialainen kauhuelokuva vuodelta 1986. Komediallisessa filmissä pitkähampainen lihansyöjäkasvi muuttaa puremallaan tutkijan ja tämän naisystävän vampyyreiksi.


title: Seitsemän vampyyriä

text: "Helsingin Sanomien" Arto Pajukallio piti 2010 elokuvaa sekä häkellyttävän huonona että hersyvän hauskana ”elokuvatuksena”. "Leffan tekninen toteutus edustaa tuhnua kotivideotasoa, jossa monet henkilöistäkin onnistutaan rajaamaan kuva-alan ulkopuolelle", hän kirjoitti.


title: Dresdenin koodeksi

text: Dresdenin koodeksi (myös "Codex Dresdensis") on mayojen käsikirjoitus, joka tehtiin todennäköisesti 1400-luvulla. Mayojen käsikirjoituksia on säilynyt ainoastaan neljä, ja Dresdenin koodeksi on niistä laajin ja parhaiten säilynyt. Koodeksia säilytetään Saksassa Dresdenin yliopiston kirjastossa, jonka internetsivuilla on koodeksin korkeatasoinen digitalisointi. Koodeksi on kirjoitettu mayojen hieroglyfikirjoituksella.


title: Dresdenin koodeksi

text: Koodeksi on muodoltaan pitkä taitelehtinen käsikirjoitus, jonka alkuperäinen pituus oli 3,56 metriä. Nykyään se on kahdessa osassa (9 cm × 182,5 cm ja 9 cm × 174,3 cm). Siinä on 39 molemmin puolin kirjoitettua lehteä ja 4 tyhjää sivua. Koodeksin materiaali on amatl, viikunapuun kuiduista valmistettu paperi. Amatl-paperin pinta on käsitelty liidulla.


title: Dresdenin koodeksi

text: Käsikirjoitus oli aikaisemmin ajoitettu 1200-luvulle. Uusimpien tutkimusten mukaan se olisi kuitenkin kirjoitettu vasta 1400-luvulla, juuri ennen espanjalaisten tuloa, sillä koodeksi on keskeneräinen. Lisäksi koodeksissa esiintyvät suitsutusastiat ovat luonteenomaisia 1400- ja 1500-lukujen mayakulttuurille.


title: Dresdenin koodeksi

text: Kirjoitusmerkkien piirtotavasta ja tekstin korjauksista on päätelty, että koodeksia on kirjoitettu pitkään, ehkä useiden vuosien ajan. Kirjoittajia on myös ollut useita, sillä tekstiä on korjailtu ja joidenkin kuvien päälle on maalattu uusia kuvia. Samoin jotkut sivut on aloitettu, mutta ne ovat jääneet kesken.


title: Dresdenin koodeksi

text: Koodeksin vaiheita Väli-Amerikasta Eurooppaan ei tunneta. Sen tunnetut vaiheet alkavat, kun Saksin vaaliruhtinaan kirjastonhoitaja Johann Christian Götze osti sen vuonna 1739 wieniläiseltä yksityishenkilöltä. Vaaliruhtinaan kokoelmissa se sai luonnehdinnan ”meksikolainen käsikirjoitus, jossa on hieroglyfisiä merkkejä”. Sitä myös esiteltiin merkittäville vieraille, kuten Napoleonille ja humanisti Alexander von Humboldtille.


title: Dresdenin koodeksi

text: Koodeksi levitettiin vuonna 1830 auki ja sijoitettiin kahden lasilevyn väliin. Toisen maailmansodan Dresdenin pommituksilta koodeksi oli suojassa Dresdenissä Japanilaisen palatsin kellarissa. Se sai kuitenkin kosteudesta pahoja vaurioita. Ensimmäisten pelastusyritysten takia sivujen järjestys meni sekaisin, ja osa sivuista on ylösalaisin. Koodeksia ei voida entistää, sillä käsikirjoituksen pigmentti on osittain kiinnittynyt niitä suojaaviin lasilevyihin.


title: Dresdenin koodeksi

text: Dresdenin koodeksista tehtiin korkealaatuinen digitalisointi vuonna 2008.


title: Dresdenin koodeksi

text: 1. luvussa esitellään 20 merkittävintä jumalaa.


title: Dresdenin koodeksi

text: 2. luvussa sama kirjoittaja kertoo kuujumalattaren eri olomuodoista. Tässä osuudessa on ehkä ollut ohjeita synnytykseen liittyviin ongelmiin.


title: Dresdenin koodeksi

text: 3. luvussa kirjoittaja vaihtuu. Hän käsittelee astrologiaa ja eritoten Venusta. Mayoille Venus ei merkinnyt rakkautta vaan aggressiivisuutta ja sotaa.


title: Dresdenin koodeksi

text: 4. luvussa sama kirjoittaja jatkaa ja käsittelee perusteellisesti pimennyksiä. Mayat pystyivät laskemaan, milloin pimennykset tapahtuvat. He eivät kuitenkaan pystyneet sanomaan, näkyisikö pimennys heidän asuinalueellaan.


title: Dresdenin koodeksi

text: Sama kirjoittaja jatkaa edelleen viidennessä luvussa, joka on luvun 78 kertomataulu. Luvun 78 merkitys on epäselvä, mutta se oli joka tapauksessa erittäin merkittävä luku mayoille, sillä sillä oli myös merkittävä asema heidän kalenterissaan.


title: Dresdenin koodeksi

text: 6. luvussa sama kirjoittaja kuvailee katastrofeja, jotka voivat tapahtua katun-syklin päättyessä. Katun kestää vajaat 20 vuotta, ja kullakin katunilla on nimi, joka toistuu 13. kerran jälkeen eli joka 260. vuosi. Tällöin vaarana olisivat nälänhätä, kuivuus ja maanjäristykset. Koodeksi kuvaa kuitenkin vain yhden syklin päättymistä, ja sen perusteella on arveltu, että siitä puuttuu sivuja.


title: Dresdenin koodeksi

text: 7. luvusta alkaa taitelehtisen koodeksin kääntöpuoli. Joitakin sivuja ei ole otsikoitu, eli ne ovat todennäköisesti jääneet keskeneräisiksi espanjalaisten saapuessa. Sama kirjoittaja kertoo sateen ja ajan alkuperästä. Mayoille niiden alkuperät ovat nivoutuneet yhteen. Ne vastaavat sana sanalta muita kivipilareista löytyneitä kaiverruksia.


title: Dresdenin koodeksi

text: 8. luvussa sama kirjoittaja jatkaa edelleen ja kuvailee, miten maailmankaikkeus voi tuhoutua suuressa vedenpaisumuksessa. Sen kannalta merkittävä päivämäärä on "5Eb". Tutkijat eivät kuitenkaan tiedä, miten tämä päivämäärä olisi tulkittavissa. Vanhempien mayakirjoitusten mukaan tämänhetkinen maailma kestäisi 33 kertaa 400 vuotta eli loppu olisi vuonna 8077. Epävarmaa on kuitenkin, monennessako maailmankaikkeudessa mayakalenterin mukaan nyt eletään: toisessa vai kymmenennessä vai viimeisessä? Tästä ei ole mitään viitteitä.


title: Dresdenin koodeksi

text: 9. luvussa uusi kirjoittaja kertoo yksityiskohtaisesti rituaaleista, joita kuninkaan ja pappien on noudatettava aurinkovuoden viiden viimeisen päivän aikana.


title: Dresdenin koodeksi

text: 9. luvun jälkeen seuraa muutamia tyhjiä sivuja. 10. luvussa jälleen uusi kirjoittaja kuvailee sateenjumalalle annettavia uhrilahjoja. Rituaalit ovat samoja, joita nykyään elävät mayatietäjät edelleen suorittavat.


title: Dresdenin koodeksi

text: Koodeksin loppusivuilla on useiden kirjoittajien kirjoittamia lukuja sateenjumalasta ja Marsin liikkeistä. Marsin merkitystä mayoille ei vielä tunneta.


title: Dresdenin koodeksi

text: Viimeisenä koodeksissa on luvun 91 kertomataulu. Tämänkin luvun merkitys on nykytutkijoille epäselvä.


title: Dresdenin koodeksi

text: Mayojen jälkeläisille Dresdenin koodeksi on pyhä esine, ja monet matkustavat Dresdeniin katsomaan sitä. Guatemala ja Saksa pyrkivätkin saamaan sen UNESCOn Maailman muisti -rekisteriin.


title: Itseoppinut

text: Itseoppinut tai autodidakti on henkilö, joka on pääasiassa opettanut itsensä ilman koulutusta tai päätoimista mentoria.


title: Itseoppinut

text: Henkilö voi tulla itseoppineeksi lähes missä tahansa elämänsä vaiheessa. Jotkut ovat koulutettuja perinteisesti jollain alalla, mutta he voivat valita itsensä kouluttamisen toisella, usein aivan toisella kuin varsinaisen koulutuksensa alalla.


title: Itseoppinut

text: Itseoppiminen ja itseohjautuva oppiminen eivät ole välttämättä yksinäisiä prosesseja. Jotkut itseoppineet saattavat viettää paljon aikaa kirjastoissa tai kouluttavilla verkkosivuilla. Monet hyödyntävät suunnitelmiensa mukaan ohjausta muilta perheen tai suvun jäseniltä, ystäviltään. Tätä ei tarkasti ottaen ehkä pidetä itseoppimisena, jos painopiste ei ole tietyn informaation kokoamisella, vaan olemisella ohjaajan ohjauksen alaisena.


title: Itseoppinut

text: Itseoppineisuutta ei ehkä arvosteta koulutusvaltaisessa yhteiskunnassa, vaikka kasvatustieteessä on tutkittu esimerkiksi itseohjautuvia oppimismenetelmiä.


title: Itseoppinut

text: Erään näkökulman mukaan itseoppinut taiteilija kompensoi ammatillisen taidekoulutuksen puutetta opiskelemalla itsenäisesti moninkertaisesti koulutettuihin kollegoihinsa verrattuna. Hän epäilee taitojaan ja perehtyy siksi huolella tekniikoihin niitä – ilman ohjausta – luovasti kokeillen. Häneltä puuttuu taidekoulun sosiaalistava ja identiteettiä rakentava verkosto, joten hän etsii taiteilijan malleja kirjallisuudesta ja taidekritiikeistä. Hän tutkii toisten taiteilijain teoksia valokuvista ja alkuperäisinä – ja taidemaailmaan päästyään keskustelee (harvojen) tapaamiensa taiteilijain kanssa.


title: Itseoppinut

text: Seuraavassa mainitaan tunnettuja henkilöitä, jotka eivät ole saaneet oman alansa koulutusta tai ovat keskeyttäneet sen.


title: Itseoppinut

text: Ehkä kaikkien aikojen suurin itseoppinut Leonardo da Vinci oli yleisnero. Ainoastaan taiteilijana hän ei ollut itseoppinut, koska hänet koulutettiin kiltajärjestelmän puitteissa, kuten muutkin renessanssitaiteilijat.


title: Itseoppinut

text: Taiteilija ja runoilija William Blake oli itseoppinut, kuten myös suomalainen taiteilija, suunnittelija, kirjailija ja ajattelija Aleksanteri Ahola-Valo. Itseoppineita olivat niin Andreas Alariesto, Olli Lyytikäinen kuin naivisti Enni Id. Valokuvaaja Esko Männikkö on itseoppinut. Arkkitehti ja muotoilija Peter Behrens oli itseoppinut. Ranskalainen kuvanveistäjä, valokuvaaja, taidemaalari ja elokuvantekijä Christian Boltanski on itseoppinut.


title: Itseoppinut

text: Kirjallisuus on taiteenala, jossa koulutusta on kaikista vähiten. Sci-fi, lasten- ja fantasiakirjailija Terry Pratchett ja Nobel-palkittu kirjailija José Saramago, kuten myös George Bernard Shaw ja Ernest Hemingway olivat itseoppineita.


title: Itseoppinut

text: Näyttelijä Errol Flynn oli itseoppinut kuten myös Oliver Reed


title: Itseoppinut

text: Venäläinen bassolaulaja ja oopperatähti Fjodor Šaljapin sai vain vähän koulutusta, kuten myös viisivuotiaana ensimmäisen konserttinsa antanut pianisti Claudio Arrau sekä säveltäjä ja viulisti Niccolò Paganini. Itseoppineihin kuuluvat myös muusikko Frank Zappa, säveltäjä Arnold Schönberg, pianisti ja säveltäjä Charles G. Dawes tai rock-muusikko, säveltäjä ja taiteilija David Bowie.


title: Itseoppinut

text: Sarjakuvakäsikirjoittaja Alan Moore on itseoppinut.


title: Itseoppinut

text: Monet onnistuneet elokuvan tekijät eivät ole saaneet alansa koulutusta tai ovat keskeyttäneet elokuvakoulutuksen. Heitä ovat James Cameron, Steven Spielberg, Quentin Tarantino, Robert Rodriguez, Paul Thomas Anderson, David Fincher, Stanley Kubrick, John Huston, Woody Allen, Steven Soderbergh, Dario Argento, ja Orson Welles. Elokuvaohjaaja Aki Kaurismäki on itseoppinut.


title: Itseoppinut

text: Itseoppineita ovat ainakin Yrjö Kallinen, Michael Faraday, kognitiotutkija Walter Pitts, matemaatikot Srinivasa Ramanujan ja Gottfried Wilhelm Leibniz, Thomas Henry Huxley, yhteiskuntafilosofi Herbert Spencer, Buckminster Fuller, Karl Popper, Benjamin Franklin, Sokrates, Descartes, Thomas Alva Edison ja Eric Hoffer.


title: Itseoppinut

text: Tutkimusmatkailija, seikkailija ja keräilijä Helinä Rautavaara.


title: Yhdystie 2264

text: Yhdystie 2264 on osa historiallista Hämeen Härkätietä Marttilassa ja Koskella Varsinais-Suomessa. Osoitenimenä tiellä on sekä Marttilassa että Koskella "Härkätie". Tie alkaa seututien 224 ja niin ikään Hämeen Härkätien reittiin kuuluvan yhdystien 12307 risteyksestä Marttilan Vättilässä ja päättyy yhdystien 2260 ja samoin Hämeen Härkätien reittiin kuuluvan yhdystien 2810 risteykseen Kosken keskustaajamassa. Tie kulkee Marttilassa Marttilan keskustaajaman kautta, ja sen varrelle jää myös Marttilan Ollilan taajama. Ennen Kosken keskustaajamaa siihen yhtyy Salon ja Kuusjoen suunnasta yhdystie 2407.


title: Yhdystie 2264

text: Tie seurailee lähes koko matkaltaan Paimionjoen pohjoisrantaa, josta se erkanee vastaa vähän ennen Kosken keskustaajamaa yhdystien 2407 risteyksessä. Ennen nykyisen valtatien 10 valmistumista 1960-luvun alussa tie on myös ollut osa tällöin pääosin historiallisen Hämeen Härkätien reittiä noudatellutta valtatietä 10.


title: G.S. Boyz

text: G.S. Boys (selvemmältä nimeltään "G-Spot Boyz") on yhdysvaltalainen hip hop -ryhmä. Sen ensimmäinen single oli "Stanky Legg". Ryhmän toinen single "Booty Dew" ilmestyi vuonna 2009.


title: Mielenpeli

text: Mielenpeli () on yhdysvaltalaisen tieteiskirjailijan Pat Cadiganin vuonna 1987 ilmestynyt esikoisromaani. Teoksen suomennos ilmestyi vuonna 2010 Avaimen kustantamana. Käännös on Matti Rosvallin.


title: Mielenpeli

text: Suomennoksen arvioinut Toni Jerrman sanoi "Helsingin sanomissa" teoksen olevan yhä teemoiltaan merkityksellinen sekä kuvastoltaan iskevä. "Portti"-lehden Petri Salinin mukaan "Mielenpeli" on kovin epäyhtenäinen ja katkelmallinen romaanina. Kuvaukset aivomatkoista ovat kiintoisia mutta jäävät lopulta etäisiksi, kuten henkilötkin. Kirja ei ole huono mutta yllättävän vaisu.


title: Muistelmia kuolleesta talosta

text: Muistelmia kuolleesta talosta () on Fjodor Dostojevskin romaani vuosilta 1860–1861. Romaani kertoo epäsuorasti Dostojevskin omista kokemuksista siperialaisessa vankileirissä. Romaani on suomennettu neljä kertaa: A. F. Hassel (1888), Ida Pekari (1931), Lea Pyykkö (1973), Markku Lahtela (1980).


title: Vladimir Dubrovštšik

text: Vladimir Vladimirovitš Dubrovštšik (; s. 7. tammikuuta 1972 Hrodna) on valkovenäläinen entinen yleisurheilija ja olympiamitalisti, joka kilpaili kiekonheitossa. Hän voitti hopeaa sekä Atlantan olympialaisissa 1996 että Göteborgin MM-kisoissa 1995. Dubrovštšik voitti kultaa Helsingin EM-kisoissa 1994. Hän osallistui myös Sydneyn olympialaisiin 2000, joissa hän sijoittui seitsemänneksi.